Яккадикилтак билан Тўққизтўқалтак | www.ziyouz.uz\nБош саҳифа Ўзбек халқ оғзаки ижодиЎзбек халқ эртаклариЯккадикилтак билан Тўққизтўқалтак\nБор экан-да, йўқ экан, оч экан-да, тўқ экан, бир кампирнииг ёлғиз ўғли бор экаи. Унинг оти Яккадикилтак экан. Яна бир кампирнинг тўққизта ўғли бор экан. Уларни Тўққизтўқалтаклар деб чақирар эканлар.\nЯккадикилтак Тўққизтўқалтаклар ҳам арава ясаб, сотишар экан. Яккадикилтак ёлғиз ўзи тўққизта арава ясаганда, Тўққизтўқалтакларнинг ҳаммаси биттадан тўққизта арава ясашар экан. Туққизтўқалтаклар Яккадикилтакни ҳеч кўра олмас эканлар, доим унга ҳасад қилар эканлар.\nБир куни кечаси ака-укалар Яккадикилтакникига келишибди. У ухлаб ётганида, ясаб қўйган тайёр араваларини куйдириб кетишибди. Аравалар куйиб, кул бўлибди.\nЭрта билан Яккадикилтак туриб қараса, ҳамма аравалар куйиб, кул бўлиб ётганмиш. «Эй, бу ўшаларнинг иши» деб, кулларни бир қопга солиб, оғзини боғлаб, йўлга тушибди. У кейинги қишлоққа етиб борганида намоз вақти экан. У кўчада юрган болаларга:\n— Бунга тегманглар, бу қопда тилла бор, — деб тайинлаб, ўзи намоз ўқигани кириб кетибди. Болалар кизиқиб, қопнинг бир четини тешиб кўрибдилар. Қарашса қопда кул эмиш. Яккадикилтак намоздан чиқиб, кўрсаки, қопининг бир четидан кул тўкилиб ётибди.\n— Вой-дод, менинг тиллаларимни олиб, ўрнига кул солиб қўйибдилар, — деб бақира бошлабди. Одамлар тўплана бошлабдилар. Улар Яккадикилтакнинг гапларига ишониб:\n— Ҳеч жаҳонда кул ҳам олиб юрармиди, тилла бўлсаям, бордир, — деб одамларнинг раҳми келиб унга пул тўплай бошлашибди.\nЙиғилган пуллар ярим қопдан ошибди. Яккадикилтак пулларни эшакка юклаб, ўз уйига қайтаётганда йўлда Тўққизтўқалтакларни учратиб қолибди. У қопини биртепса, пуллари шалдур-шулдур қилиб кетибди. Ака-укалар хайрон бўлиб қарашибди ва Яккадикилтакдан:\n— Қаерлардан келяпсан? — деб сўрашибди.\n— Эй, кечаси сизлар араваларимни куйдириб, менга фойда қилдинглар. Кулни қопга солиб, кетаверсам, ҳамма чиқиб бир сиқимдан олиб, пул ташлаб кетаверишди, ҳамма ёғим пулга тўлиб кетди, — дебди Яккадикилтак.\nАка-укаларнинг баттар жаҳли чиқиб, бошқа йўлларини излай бошлабдилар. Улар, «ҳойнаҳой, қари онаси йўл-йўриқ кўрсатаётган бўлса керак» деб ўйлаб, кампирни ўлдирмоқчи бўлишибди. Улар кечга яқин яна Яккадикилтакнинг уйига боришибди.\nКампирнинг уйқуси қочиб, ташқарида уймаланиб юрган экан. Тўққизтўқалтаклар кампирни ўлдириб, эшик тагига тикка қилиб ўтқазиб қўйишибди. Яккадикилтак онасидан хабар олгани эшикка чиқса, онаси ўлиб ётган эмиш. У бу ҳам Тўққизтўқалтакларнинг иши эканлигини сезибди. Яккадикилтак онасини эшакка маҳкам қилиб боғлаб, тикка қилиб ўтқазибди ва яна йўлга чиқибди. У қишлоққа кириб бориб, «ўлик кетди, ўлик кетди» деб бақираверибди. Буни эшитган одамлар, «бу тентак бўлганми», деб далага ҳайдаб юборибдилар.\nЯккадикилтак далада юриб, бир хирмонга тўғри келибди. У хирмонга буғдой уюлган экан. Яккадикилтак эшагини қўйиб юбориб, ўзи эса бир чеккада писиб ўтираверибди. Эшакни кўрган одамлар:\n— Ҳой кампир, эшагингни ол! — деб бақирибдилар, лекин кампир индамабди. Одамлар унинг ёнига келиб:\n— Ҳой, кампир, эшагингни оласанми, йўқми, — деб бир итаришган экан, кампир йиқилиб тушибди.\nБуни кўрган Яккадикилтак югуриб келиб:\n— Менинг онамни ўлдириб қўйдиларинг! — деб айюҳаннос солибди.\nБуни кўрган одамлар қўрқиб кетишибди ва унга пул тўплаб беришибди. Ҳаммалари бирга кампирни кўмишибди. Кейин Яккадикилтак йўлга тушибди, яна Тўққизтўқалтакларга дуч келибди.\n— Қаердан келяпсан? — деб сўрашибди ака-укалар.\n— Эй, кечаси сизлар онамни ўлдириб кетганинглардан кейин, таъзияга одам айтиб юрсам, улар онангни тавоб қиламиз, бир айлантириб юргин, дейишди. Кейин онамни эшакка миндириб, қишлоқларга олиб бордим. Ҳамма онамни тавоб қилиб пул берди, — дебди Яккадикилтак.\nБу гапларни эшитган ака-укалар ҳайрон бўлиб, энди Яккадикилтакнинг ўзини ўлдирмоқчи бўлишибди. Улар яна бир куни кечаси Яккадикилтак ухлаб ётганини пойлаб уйига киришибди. Уни қопга солиб, дарёга ташламоқчи бўлишибди.\nЙўлга чиқишибди, дарёгача ҳали бор экан. Йўлда, «бир оз дам олайлик», деб тўхтаб, ухлаб қолишибди.\nБир вақт Яккадикилтак уйғониб кетибди, кўзини очиб қараса, қопнинг ичида ётганмиш. У юмалаб-юмалаб «ака-укалардаи узоқлашибди ва одамларнинг қадам товуши келаётган томонга қараб сурилаверибди. У йўловчиларга:\n— Мени шу қопдан чиқариб юборинглар, мени дарёга ташлашмоқчи, — дебди.\nУлар қопнинг оғзини очиб қарашса, бир йигит ўтирганмиш. У қопнинг ичига катта-катта тошларни солиб, оғзини боягидай қилиб боғлаб, ака-укаларнинг ёнига олиб бориб қўйибди. Узоқдан чўпон қўйларини боқиб юрганини кўрибди. У чўпоннинг ёнига бориб қўйларини дарёнинг у бетига ўтказишга ёрдам бериб турса, яна Тўққизтўқалтакларни учратибди.\nУлар қарашса, яна ўша Яккадикилтак. Ака-укалар билмасликка олиб сўрабдилар:\n— Қаерлардан келяпсан? Шунча қўйларни қаердан олдинг?\n— Эй, сизларнинг ҳамма қилган ишларинг менга фойда келтирди. Мен дарёнинг остидан шунча қўйларни ҳайдаб чиқдим, ўҳў, ҳали яна қанча қўйлар бор у ерда, — дебди Яккадикилтак.\nУлар ҳайрон бўлишибди. Ҳаммалари бирин-кетин ўзларини дарёга ташлабдилар. Сузишни билмаганлари учун чўкиб кетаверибдилар.\nШундай қилиб Тўққизтўқалтаклар ўлибди, Яккадикилтак бўлса улардан қутулиб, ўз мурод-мақсадига етибди.\n← Аввалги Аввалги Очкўз бой\nКейинги → Кейинги: Устамнинг ҳақи кўп


Мана шундай ғоя “Театр” журнали бош муҳаррири А. Турдиев сценарийси асосида “Ўзбеккино” Миллий агентлиги режиссёри Д. Шокиров томонидан суратга олинган ўқув-тарбиявий фильмда акс этган. У Вояга етмаганлар ишлари бўйича республика идоралараро комиссияси ташаббуси билан Ўзбекистон Республикаси Бош прокуратураси, тегишли вазирлик ва идоралар билан ҳамкорликда яратилган.\nЎзбекистон Республикаси Бош прокуратурасида мазкур ўқув-тарбиявий фильмнинг тақдимотига бағишланган матбуот анжумани ўтказилди. Унда ўсмирларнинг билиб-билмай боши берк кўчага кириб қолиши, бепарволик, масъулиятсизлик билан амалга ошириладиган хатти-ҳаракатлари охир-оқибат фожиавий якун топиши ҳақида ҳикоя қилинади. Айни чоғда қатъий бир қарорга келиб, тўғри йўлни танлаш зарурлиги уқтирилади. Шунингдек, ёшларнинг интернет-клубларда қандай вақт ўтказаётгани, вояга етмаганлар билан боғлиқ жиноятчилик ҳолати ва турлари хусусида мутахассислар фикр-мулоҳазалари ҳамда психологлар изоҳлари акс этган кадрлар ҳеч кимни бефарқ қолдирмайди.\nТақдимот иштирокчилари ўқув-тарбиявий фильм вояга етмаганлар ўртасида назоратсизликнинг олдини олиш, ҳуқуқбузарликларни профилактика қилиш ҳамда жиноятчиликка қарши курашишда муҳим аҳамиятга эгалигини таъкидлашди.\n— “Кейинги бекат” фильми барча таълим муассасаси, меҳнат жамоаларида намойиш этилади, — дейди Бош прокуратуранинг Жамоатчилик билан алоқалар ва ҳуқуқий ахборот бўлими бошлиғи Г. Раҳимова. — Фильмни телевидениеда, қолаверса, энг чекка ҳудудларда намойиш этиш режалаштирилмоқда. Унинг ўқув муассасаларида таҳсил олаётган, уюшмаган ёшлар, ота-оналар, фуқароларнинг ўзини ўзи бошқариш органлари фаоллари иштирокида кенг жамоатчилик муҳокамасини ташкил қилиш ҳам кўзда тутилмоқда. Айтиш жоизки, Бош прокуратурада фильмларни, шу жумладан, бадиий, ҳужжатли, ижтимоий роликларни яратиш борасида катта тажриба тўпланган. Мазкур иш жиноятчилик ва ҳуқуқбузарликларга қарши курашишда, жамиятда қонунийлик ҳамда ҳуқуқий тартиботни таъминлашда муҳим ўрин тутади.\nМазкур рукндаги бошқа мақолалар: « Юртдан-юртга, дилдан-дилга ўтгувчи мўъжиза, бу — санъат\tМақсад бир, ғоя бир, Ватан ягона »


13:40 / 28.04.2020 2076 pdf Ўқиш режими + -\nҚуръоннинг мутавотир суннат билан насх қилиниши.\nНасхнинг ушбу қисми ҳақида уламолар ўртасида очиқ-ойдин ва катта хилоф мавжуд.\n- Имом Шофеъий, у кишининг асҳоблари, зоҳирийлар ва имом Аҳмад бир овоздан «Қуръон мутавотир суннат билан насх қилиниши мутлақо мумкин эмас», деганлар.\nУлар ўзларининг бу гапларига ман қилишга далолат қилувчи қуйидаги ояти карималарни далил қилиб келтирганлар.\nАллоҳ таоло Наҳл сурасида марҳамат қилади:\n«Ва сенга одамларга нозил қилинган нарсани ўзларига баён қилиб беришинг учун Зикрни нозил қилдик. Шоядки, тафаккур қилсалар» (44-оят).\nЯъни «Сени одамларга нозил қилинган нарсани ўзларига баён қилиб беришинг учун Зикр – Қуръон билан юбордик». Бундан Расулуллоҳ соллаллоҳу алайҳи васалламнинг суннатларининг вазифаси Қуръони Каримни баён қилиш экани, насх қилиш эмаслиги келиб чиқади.\nҚуръон мутавотир суннат билан насх қилиниши мутлақо мумкин эмас, деган бу гуруҳ насх ҳақидаги оятларни ҳам ўз гапларининг тўғрилигига далил қиладилар.\n«Оятлардан биронтасини насх қилсак ёки унуттирсак, ундан яхшисини ёки унга ўхшашини келтирурмиз. Албатта, Аллоҳ ҳар бир нарсага ўта қодир эканини билмадингми?» (106-оят)\nУшбу оятда насх бўлган оят ўрнига ундан яхши оят ёки худди унга ўхшаш оят келтирилиши ҳақида сўз кетмоқда, суннатнинг келтирилиши ҳақида эмас.\n«Қачонки бир оятни бошқа бир оят ўрнига алмаштирсак, – ҳолбуки, Аллоҳ нимани нозил қилишни Ўзи яхши билгувчидир – улар: «Албатта, сен уйдирмачисан, холос!» дерлар. Йўқ! Уларнинг кўплари билмаслар» (101-оят).\nУшбу оятда Аллоҳ таоло «бир оятни бошқа бир оят ўрнига алмаштирсак» демоқда, бир оятни бошқа суннатга дегани йўқ.\nАшъарий ва мўътазилийлардан иборат мутакаллимларнинг жумҳури, фақиҳлардан имом Молик ва имом Абу Ҳанифанинг асҳоблари «Қуръони Каримни мутавотир суннат насх қилиши ақлан жоиздир», дейдилар. Чунки Қуръони Карим ҳам, Суннат ҳам Аллоҳ таолонинг ваҳийсидир. Бу ҳақиқат Қуръони Каримда айтилган.\nАллоҳ таоло Нажм сурасида марҳамат қилади:\n«У ҳаводан нутқ қилмас. У (Қуръон) юбориладиган ваҳийдан ўзга нарса эмас» (3-4-оятлар).\nЯъни «Муҳаммад алайҳиссалом Аллоҳнинг номидан гапирганида ҳавои нафсидан олиб гапирмайди».\nИмом Аҳмад ибн Ҳанбал қилган ривоятда Абдуллоҳ ибн Амр розияллоҳу анҳу шундай деганлар:\n«Набий алайҳиссаломдан нимани эшитсам, ёдлайман, деб ёзиб юрардим. Қурайш қабиласидагилар: «Сен Набий алайҳиссаломдан нимани эшитсанг, ёзиб оласан, у киши ҳам одам, аччиқлари чиққанда ҳам гапирадилар», дейишган эди, ёзмай қўйдим. Бир куни бу ишни Расулуллоҳга айтган эдим, у зот: «Ёзавер, Аллоҳга қасамки, мендан ҳақ гапдан бошқа гап чиқмайди», дедилар».\nФақат Қуръони Карим тиловат қилинадиган ваҳий бўлса, Суннат тиловат қилинмайдиган ваҳийдир. Икки ваҳий бир-бирини насх қилиши мумкин. Қуръони Каримда мужмал лафз келса ва уни Расулуллоҳ соллаллоҳу алайҳи васаллам тафсир қилсалар, ўша гапга амал қилиш худди Қуръони Каримга амал қилишдек вожиб бўлишига ҳамма ижмоъ қилгани бунинг далилидир. Шу билан бирга, «Қуръони Каримни Суннат насх қилиши ақлан мумкин», деганларнинг ўзлари, феълан – амалда бўлганми, деган масалада ихтилоф қилганлар. Улардан «Воқеъликда бундай насх бўлган», деганлар бунга мисол қилиб, Моида сурасидаги «васият» оятини келтирадилар.\n«Эй иймон келтирганлар! Бирортангизга ўлим келганда – васият чоғида ўзингиздан бўлган икки адолатли киши, агар ер юзида кезиб юрган бўлсангиз-у, сизга ўлим мусибати етса, ўзгалардан икки киши ўртангизда гувоҳ бўлсин...» (106-оят).\nУларнинг фикрича, ушбу оятни «Меросхўрга васият қилиш йўқ» ҳадиси насх қилган. Аммо аслида ушбу «васият ояти»ни мазкур ҳадис эмас, балки «мерослар ояти» насх қилгандир. Мазкур ҳадис эса ушбу оятни баён қилиб ва қувватлаб келган, холос. Яна шуни таъкидлаш лозимки, бу ҳадис оҳод ҳадислардан бўлиб, у мутавотир бўлган Қуръонни насх қилиши мумкин эмас. Зотан, Қуръони Каримни оҳод ҳадис насх қила олмаслигига ҳамма уламолар бир овоздан иттифоқ қилганлар.\n«Қуръони Каримни Суннат насх қилиши ақлан мумкин», дейдиганлар яна «Қуръони Каримда собит бўлган зинокорга дарра уриш ҳақидаги оят Суннат ила собит бўлган оила кўрган зинокорни тошбўрон қилиш ҳақидаги ҳадис билан насх бўлган», дейдилар. Аммо бу ҳадис ҳам худди аввалги мисолдаги каби, оҳод ҳадисдир. У мазкур оятни насх қилмаган, балки хослагандир.\nКўриб ўтилган мисоллардан маълум бўладики, Қуръоннинг Суннат ила насх бўлиши ҳақидаги гап лафзий ва ақлий тортишувдан бошқа нарса эмас.\nДин эвазига анжир сотиб олмаймиз\n08:00 / 28.04.2020 1354\nРамазоннинг 41 фазилати (олтинчи мақола)\n15:40 / 28.04.2020 820\n2746 20:10 / 08.04.2019\nНаҳл сураси, 24-29\n24. Қачонки, уларга .Роббингиз нимани нозил қилди,, дейилса, улар .Аввалгиларнинг афсоналарини,, дерлар.Ушбу ояти карима Макка мушрикларининг Исломга, Муҳаммад давоми...\n2207 05:00 / 23.01.2017\nУ сизга барча сўраган нарсаларингиздан берди\nАллоҳ осмонлару ерни яратган, осмондан сув тушириб, у ила меваларни сизга ризқ қилиб чиқарган, Ўз амри ила денгизда сузмоғи учун кемаларни сизга беминнат давоми...\n2441 19:13 / 12.03.2018\nбиринчи мақола.Қуръони Каримни жамлаш, иборасини уни ёдлаш ва қалбнинг лавҳига ўрнашиши маъносида тушунадиган бўлсак, дарҳақиқат, Аллоҳ таоло бу шарафни ҳаммадан давоми...\n2484 14:05 / 27.08.2019\n444 21:00 / 09 сентябрь\n71005 11:58 / 10.10.2018\n86835 11:56 / 10.10.2018\n12215 16:57 / 17.05.2019\n3933 14:35 / 11 август


25 сентябр 2021, Тошкент вақти: 05:23\n9 кунгина яшаган Жавлонбек Ибодуллаев.\nБухоро вилоят болалар кўп тармоқли тиббиëт марказида 4 мартга ўтар кечаси 9 кунлик чақалоқ Жавлонбек Ибодуллаев нобуд бўлди. Президент Мирзиëев ҳар бир гўдак ўлими учун жар солишни прокуратура зиммасига юклаганидан икки ойча ўтиб содир бўлган бу ўлим учун масъулият¸ ота-она иддаосича¸ газ идорасидан тортиб қишлоқ ва туман врачларига қадар тақсимланади. Айни пайтда¸ Бухоро вилоят прокуратурасининг бу ўлимдан умуман хабари йўқлиги маълум бўлди.\n“Асосий айбдор – совуқ кунда газни узган газ идораси”\nОзодлик билан суҳбатда 22 феврал куни Когон туман туғруқхонасида 35 ҳафталик туғилган чақалоқнинг ота-онаси Жавлонбекнинг касалхонадан уйга келиши билан шамоллаб¸ оқибатда нобуд бўлганини билдирди.\nЖавлонбек иккинчи фарзанди бўлган Мавлуда Назарова гўдаги ўлимида соғлиқни сақлаш тизими ходимлари эмас¸ балки Когон газ идорасини айблади:\n- Биз Ўбачўли маҳалласидаги намунали уйларда ижарада турамиз. 1-2 март кунлари ҳаво совуқ бўлди. 2 март куни эрталабдан кечки соат 6 гача олдиндан умуман огоҳлантирмасдан газни узиб қўйишди. Иситадиган бошқа ҳеч нарсамиз йўқ. Уй музлаб қолди¸ бачамни устма-уст адëлларга ўрадим¸ барибир бўлмади¸ шамоллади. Эртасига иситмалай бошлади¸ деди Озодлик билан суҳбатда чақалоқнинг онаси.\nЖавлонбекка берилган туғилганлик тўғрисидаги гувоҳнома.\n6 март куни бундай айбловга муносабат билдирган Когон туман газ идорасининг ўзини таништирмаган ходими Ўбачўли маҳалласига газ етказувчи Геофизика йўналишида, ҳақиқатан ҳам, 2 март куни узилиш бўлганини эътироф этди:\n- 2 март куни Геофизика линиясида катта утечка бўлди ва биз дарров уни таъмирлашга мажбур бўлдик. Шунинг учун соат 3 дан 6 гача бу маҳаллага газ берилмади. Бу дастурга киритилган таъмирлаш бўлганида эди¸ аҳолини олдиндан огоҳлантирган бўлардик. Лекин бу аварийний ҳолат бўлди¸ шунга огоҳлантира олмадик. Икки кун газ узилди¸ деган гап нотўғри¸ деди Когон газ идораси расмийси Озодлик билан суҳбатда.\nКатта дозадаги парацетамол\n3 март куни эрта тонгдан 8 кунлик чақалоқнинг иссиғи 38¸5 даражадан ошиб кетганини кўрган она соат 9.30 ларда “Ойбек” номли қишлоқ врачлик пунктига ëрдам сўраб телефон қилган:\n- ҚВПда иситма туширадиган нимангиз бор¸ врач боргунча бола судороги бермасин¸ иссиғини туширинг¸ дейишди. 125 мглик парацетамол свеча бор¸ десам¸ қўйинг шуни дейишди. Мен боламга шуни тиқтим. Кейин врач келди ҳамшираси билан. Иссиғи чиқса¸ шу свечадан қўяверинг¸ зарар қилмайди¸ тушавермаса¸ больницага оборинг¸ деб кетди. 9.30 дан 3 гача боламга беш марта 125 мглик свеча тиқибман. Бунақа катта доза умуман мумкин эмас экан¸ дейди Матлуба Назарова.\n“Ойбек” қишлоқ врачлик пункти мудираси Хурсанд Самадова¸ ҳақиқатан ҳам онанинг эрталаб қўнғироқ қилгани¸ унга иситмани тушириш тавсия қилинганини айта туриб¸ чақалоқни уйига бориб кўрган врач онага нима қилиш лозимлигини батафсил тушунтирганини айтади:\n- Соғлом туғилган чақалоққа кўпи билан ҳар олти соатда парацетамол бериш мумкин. Уйига борган врач онасига сизнинг болангиз чала туғилган¸ ҳали кичик экан¸ шунга 8 соатдан кейин беринг¸ деб тушунтирган. Касалхонага олиб боришни ҳам айтган¸ дейди ҚВП мудираси Озодлик билан суҳбатда.\nТуман касалхонаси касал чақалоқни қабул қилмади\nЖавлонбекнинг иссиғи тушавермагач¸ тушдан кейинги соат 3 ларда она боласини Когон туман касалхонасининг болалар бўлимига олиб борган:\n- Бу ерда навбатчи врач боламни қабул қилмади. Ҳатто текшириб¸ биринчи ëрдам ҳам кўрсатмади. Шаҳарга¸ вилоят кўп тармоқли болалар касалхонасига олиб боринг¸ деди. Кейин биз такси олиб бу ерга келдик. Келсак¸ сразу реанимацияга олишди. Шаҳло деган врач боламга ўзининг боласидан яхши қаради¸ лекин кеч бўлган экан. Болам 4 мартга ўтар кечаси жон берди¸ деди Матлуба Назарова.\nКогон туман касалхонасининг 3 март куни навбатчи болалар врачи Ғайрат Ëдгоров¸ 8 кунлик Жавлонбекни нима учун қабул қилмаганини изоҳлашга уринди:\n- Бизнинг касалхонамизга фақат 28 кунлик чақалоқни қабул қилиш мумкин¸ ундан кичигини вилоятдаги кўп тармоқли марказга юборишга мажбурмиз. Болачани олиб келишганда иссиғи йўқ эди¸ нафас олиши нормал¸ 40 эди¸ шунга ҳеч қанақа биринчи тиббий ëрдам кўрсатмадим. Ранги сариқлигини кўриб¸ сразу вилоятга олиб боринглар дедим. Қаерга боришни яхшилаб тушунтирдим. Такси олиб кетамиз¸ деб чиқиб кетишди. Мен қилишим керак ҳамма ишни қилдим¸ деди навбатчи врач Озодлик билан суҳбатда.\nВилоят касалхонаси – кеч олиб келдингиз!\n3 март куни Жавлонбекни Бухоро вилоят болалар кўп тармоқли тиббиëт марказига олиб келган Матлуба Назарова¸ бу ерда болага зудлик билан ëрдам кўрсатишганини таъкидлади:\n- Реанимацияда Шаҳло деган врач бор экан¸ ўзини боласига қарагандек қаради. Лекин қилинган шунча укол-дори таъсир қилмади. Болам 4 га ўтар кечаси жон берди. Кеч олиб келдингизлар дейишди¸ дейди Назарова.\nОнанинг айтишича¸ чақалоқнинг ўлимини қайд этиш учун дарҳол вилоят ички ишлар бошқармаси терговчилари касалхонага келган ва ўлим сабаби сифатида боланинг чала туғилгани ва шамоллаш билан боғлиқ мураккаблик тилга олинган.\nАйни пайтда¸ чақалоқнинг ўлими сабабларига оид тиббий хулоса ота-онага берилмаган¸ боланинг соғлом туғилгани ҳақидаги хулоса ëзилган туғруқ варақаси эса¸ Жавлонбек ўлимидан сўнг онанинг қўлидан олиниб¸ ҳозиргача унга қайтарилмаган.\nЖараëнга алоқадор врачлардан бири¸ Жавлонбек ўлимига ниҳоятда кучли дозада берилган парацетамол сабаб бўлган¸ деган тахминни билдирди.\n“Бир ëшгача бўлган болага кўпи билан 50 мглик парацетамол свечасини 24 соат ичида икки-уч марта бериш мумкин. Бу болага қарийб беш соат ичида беш марта 125 мглик свеча берилган. Оқибатда қон ҳаддан зиëд суюлиб¸ мияга қон қуюлган бўлиши мумкин¸ дейди Жавлонбекнинг ўлими тафсилотларига яқин врачлардан бири.\nЖавлонбек Ибодуллаевнинг 9 кун яшаб-яшамай нобуд бўлгани¸ Озодликка аëн бўлишича¸ Когон туман соғлиқни сақлаш бошқармасида қаттиқ муҳокама қилинмоқда¸ унга алоқадор шахслардан ҳисоб сўралмоқда.\nАйни пайтда¸ врачларга даъвоси йўқлигини айтаëтган Жавлонбекнинг ота-онаси¸ чақалоқ ўлими учун газ идорасини жазолашни сўраб¸ президент Шавкат Мирзиëевга видеомурожаат билан чиқди.\nТагига етиш қийин ҳақиқат - когонлик 9 кунлик чақалоқ ўлимига ким айбдор?\nПрокурорнинг хабари йўқ...\nПрокуратура ходимлари куни, деб эълон қилинган 8 январь куни мазкур тизим намояндалари билан учрашган президент Шавкат Мирзиëев қонунчилик назорати билан боғлиқ жиддий муаммолар сирасида болалар ва оналар ўлимидаги аянчли вазиятни ҳам тилга олган эди.\n"Нима учун битта гўдак ëки она ўлимини ўша район¸ ўша шаҳар ва ўша вилоятнинг прокурори жар солмайди? Нимага бунинг тагига етиб бормайди? Кимнинг айби билан ўлди бу? Патронаж нимага ўз вақтида бўлмаган? Нимага дўхтир ўз вақтида қарамаган? Шунинг учун ўйлаб¸ қалам билан ëзинглар. Жавоб берадиган вақт келди"¸ деган эди оналар ва болалар ўлими учун жавобгарликни кучайтиришни талаб қилган президент Мирзиëев.\nПрезидентнинг кескин оҳангда билдирган бундай эътирозидан икки ойча ўтиб содир бўлган Жавлонбек Ибодулаев ўлими юзасидан на Когон туман ва на Бухоро вилоят прокуратурасининг "жар солгани" Озодликка маълум эмас.\nАксинча¸ 6 март кунги суҳбатлардан Бухоро вилоят прокуратурасидаги болалар ва оналар ўлими бўйича масъулларнинг Жавлонбек фожиасидан хабари йўқлиги аëн бўлди.\nҚўқон туғруқхонасида қаровсиз қолган она ва бола ўлди


Сиз интровертмисиз ёки экстраверт? - XABARDOR.UZ\n1921 йилда Карл Густав Юнг психологик турлар тушунчасини жорий қилди. Ўшандан буён одамлар ўзларини қайси турга киришлари борасида иккиланишади – интроверт ёки экстраверт, олимлар эса қайси турга кирувчи одамларнинг ақллироқ экани борасида бош қотиришади. "Лайфхакер" интроверсия ва экстраверсияга оид баҳсларга нуқта қўйишга қарор қилди.\nИнтроверт — энергияси ички оламига йўналтирилган киши. У ўзи билан ўзи зерикмайди. У хотиржам ва сермулоҳаза, деталларга эътиборли ва қарорларда эҳтиёткордир.\nИнтровертлар баъзан маъюс, камгап ва мутлақо асоциалдек тасаввур уйғотади. Бироқ аслида улар жуда яхши инсонлар. Шунчаки ижтимоий алоқалар уларнинг энергиясини тортиб олади.\nИнтровертнинг яқин доирасида - икки-уч кишигина мавжуд. Бегоналар билан камгап бўлган интроверт ўзига яқин кишилар билан қизиқ мавзуларни соатлаб муҳокама қилишга тайёр.\nИнтроверт учун ёлғизлик — кимнингдир ҳаётига алоқадорлиги йўқлиги. У ҳатто кўпчилик ичида ҳам ўзини ёлғиз ҳис қилиши мумкин. Севимли китоб мутолааси ёки мазмунли сайр — интроверт учун кучларни қайта тиклашнинг энг яхши усули.\nЭкстраверт — энергияси ташқи дунёга йўналтирилган инсон. У хушмуомала, очиқ ва фаол. Ҳамма нарсага ижобий томондан ёндашади. Ташаббус кўрсатиш ва етакчи бўлишдан қўрқмайди.\nЭкстравертлар тез қизишиб кетиши туфайли баъзан бемаънидек кўринишади. Бироқ ҳиссиётга берилишни юзакилик билан адаштирманг.\nЭкстравертлар бошқалар билан мулоқотдан энергия олишади. Экстраверт учун ёлғизлик — атрофда ҳеч кимнинг йўқлиги, суҳбатдош топа олмаслик. Уларнинг дўстлари ва ошна-оғайнилари кўп.\nЭкстравертлар билан зерикмайсиз. Бир хилликдан чарчаб қолмаслик ва ички оловни ёқиш учун улар клубга қараб йўл олишади ёки меҳмон чақиришади.\nКарл Густав Юнгнинг нима алоқаси бор?\n1921 йилда Карл Густав Юнгнинг "Психологик турлар" китоби нашрдан чиқди. Унда интроверсия ва экстраверсия тушунчалари жорий қилинди. Юнг экстраверт ва интровертларни уларда устунлик қилувчи психологик функция призмаси орқали кўриб чиқди - тафаккур ёки ҳиссиёт, туйғу ёки сезги.\nКарл Юнгнинг фундаментал ишига олимлар кўп марта мурожаат қилишган ва мурожаат қилишда давом этишмоқда. Экстраверт-интроверт турлар Майерс-Бриггс назарияси - "Катта бешлик" номи остидаги шахс модели ва Рэймонд Кеттеллнинг 16 омилли сўровномасига асос бўлди.\n1960-йилларда Юнгнинг ғоялари британиялик психолог Ҳанс Айзенкка қўл келди. У экстраверсия ва интроверсияни қўзғалиш ва тўхтатиш жараёнлари орқали талқин қилган. Интровертлар сершовқин ва одам кўп бўлган жойларда ўзларини ноқулай ҳис қилишади, зеро уларнинг мияси вақт бирлигида кўпроқ маълумотларни қайта ишлайди.\nИнтровертлар ҳақиқатда ақллироқми?\nБутун дунёдаги кўплаб психологлар, социологлар ва нейробиологлар буни аниқлашга ҳаракат қилишмоқда. Ҳозирча муваффақиятсиз. Бироқ қанча кўп тадқиқот ўтказилган сайин экстраверт ва интровертлар мияси турлича ишлашига шунча кўп ишонч ҳосил қилинмоқда.\nФарқлаш чизиғи - дофамин. Бу бош мияда ишлаб чиқариладиган ва завқ олиш ҳисси учун жавоб берадиган нейромедиатор. Илмий тадқиқот давомида экстровертларда кучли ҳаяжон ҳолатида бодом безлари ва унинг ёнидаги ядро соҳасида фаоллик кучайиши кузатилиши аниқланди. Биринчиси ҳиссий рағбатлантириш жараёни учун масъул, ядро эса дофамин тизимининг (завқ олиш маркази) бир қисми ҳисобланади.\nЭкстраверт ва интровертларда дофамин бир хилда ишлаб чиқарилади, лекин мукофотлаш тизими унга турлича жавоб қайтаради. Экстравертларда рағбатларни қайта ишлаш жараёни камроқ вақт олади. Дофамин уларга нисбатан камроқ таъсир ўтказади. "Бахт дозаси"ни олиш учун уларга дофамин билан бирга адреналин ҳам керак.\nИнтровертлар эса, аксинча, дофаминга жуда сезгирлар. Рағбатлар уларнинг мия соҳасида узоқ ва мураккаб йўлни босиб ўтади. Уларнинг мукофотлаш тизимида бош рол бошқа нейромедиатор - ацетилхолинга тегишли. У қўйилган вазифага диққатни жамлаш, узоқ вақт давомида самарали ишлаш ва ички мулоқот пайтида ўзни яхши ҳис қилишга ёрдам беради.\nМен кимман - интровертми ёки экстраверт?\nЮнг бўйича психологик турни аниқлашда одатда Грей-Уилрайтнинг тестлари ва "Юнг турлари индекси" (JTI)сўровномаси қўлланилади. Шунингдек психологлар Айзенкнинг шахсиятга доир сўровномасидан ҳам фойдаланишади. Маиший даражада оддий тестдан ўтиш ёки хатти-ҳаракатларни таҳлил қилиш мумкин.\nСиз интровертсиз, агар...\n· одатда дастлаб ўйлайсиз, кейин бажарасиз;\n· дўстлар доирасини кенгайтиришга ҳаракат қилмайсиз;\n· дунёвий суҳбатларни ёқтирмайсиз, саволларга кўпинча бир ёқлама жавоб берасиз;\n· гавжум тадбирлар ва омма олдидаги чиқишлардан қочасиз;\n· қўнғироқ қилиш имкони турганда ёзма хабар йўллайсиз.\nСиз экстравертсиз, агар...\n· кўпинча аввал ишни бажариб бўлиб, кейин ўйлайсиз;\n· доимо ким биландир танишасиз;\n· мулоқот қилишни ёқтирасиз, кўчадаги бегона одам билан ҳеч қандай қийинчиликсиз гаплашиб кета оласиз;\n· ҳафтада бир марта ёки ундан ҳам кўп зиёфатлар, концертлар ва кўргазмаларга борасиз;\n· хабар ёзиш ўрнига қўнғироқ қиласиз.


02:04 06 Июл 2020\n16:37 12.07.2019 Ҳавола олиш\nТОШКЕНТ, 12 июл — Sputnik. Ўзбекистон жорий йилда газ экспорти ҳажмини ўтган йилга нисбатан 15 фоизга оширади, дея маълум қилди “Ўзбекнефтгаз” АЖ бошқаруви раиси Баҳодир Сидиқов. Бу ҳақда Sputnik Ўзбекистон мухбири хабар қилмоқда.\n“Бу йил бизнинг 15 миллиард куб газ ҳажмини экспорт қилишга шартномамиз бор”, - деди компания раҳбари.\nУнинг сўзларига кўра, 2018 йил 13 миллиард куб метр ўзбек гази экспорт қилинган. Шундай қилиб, газ етказиб бериш 15 фоизга ошади.\nСидиқовнинг айтишича, Хитойга газ етказиб бериш ҳажми қарийб 10 миллиард куб метр, Россияга — 4 миллиард куб метрни ташкил этади, қолган қисми эса қўшни Марказий Осиё мамлакатларига тўғри келади.\n“Ресурслар мавжуд бўлса, етказиб беришни ошириш бўйича ҳамкорларимиз билан суҳбатлашиш имконига эгамиз”, - дея қўшимча қилди у.\n“Ўзбекнефтгаз” АЖ бугунги кунда йилига 70 миллиард метр куб табиий газ ҳамда 8 миллион тонна суюқ углеводлар қазиб олади.\nЎтган йилнинг охирида президент Шавкат Мирзиёев нефть-газ саноатидаги ишлар ҳолатини муҳокама қилиш ва соҳани янада ривожлантириш масалалари бўйича йиғилиш ўтказди. Таъкидланишича, углеводородлар захирасини кўпайтириш бўйича аниқ чоралар кўрилмаса, яқин 10-15 йилда мавжуд захира 2 баробарга камаяди. Нефть-газ соҳасини янада ривожлантириш учун 2030 йилгача геология-қидирув ишларини олиб бориш, углеводородларни қазиб чиқариш ва чуқур қайта ишлаш бўйича умумий қиймати 36,5 миллиард долларлик 30 та инвестиция лойиҳасини амалга ошириш белгиланган.\nРасмий маълумотларга қараганда, 2018 йилда мамлакатда нефть қазиб олиш ўтган йилга нисбатан 8,2 фоизга — 746,4 минг тоннага камайган. Табиий газ қазиб олиш ҳажми ўтган йилга нисбатан 6,1 фоизга — 59,842 миллиард куб метргача ошган


Иордания қандай ўйнайди? / CHAMPIONAT.asia\n23:15Кепа эртаги тугади. Дарвозабон “Атлетик” билан шартномасини узайтиришга рози бўлди 3 23:00АПЛ. “Тоттенхэм” сафарда “Саутгемптон”ни енга олмади 14 22:51Ла Лига. “Бетис” — “Барселона” LIVE 56 22:35“Лестер” ҳужумчиси жамоани тарк этиши аниқ бўлди 3 22:16Фабио Квальярелла: Хет-трикни ўзимга бағишлайман 15 22:02Испания. "Реал" "Депортиво"ни шарманда қилди 274 21:50"Ливерпуль" Старрижни қанчага сотмоқчилигини маълум қилди 11 21:40ЎФФ президенти Флорентино Перес билан учрашувда + ФОТО 34 21:22Германия. Олтита гол киритилган ўйинда "Бавария" ғалаба қозонди 16 21:10"Роналду тарихдаги энг зўри эмас" 102 20:54"Насаф" тожикистонлик футболчининг дубли туфайли Ироқнинг тўрт карра чемпионини мағлуб этди 44 20:22Диего Коста 10 кун футбол ўйнай олмайди 2 20:00Футболчини "Гарри Поттер" ҳақидаги фильмга таклиф қилишган экан 6 19:44Депай: "Манчестер"дан кетиш тўғри қарор эди" 6 19:29Испания. "Реал" - "Депортиво". Бошланғич таркиблар маълум 41\nИордания қандай ўйнайди?\n06 сен 10:35\nБугун ва 10 сентябрь куни ўзбек футбол ишқибозларининг бутун эътибори Иорданияга қарши жаҳон чемпионати саралаш баҳслари доирасида кечадиган баҳсларга қаратилган.\nЧунки 4 кун ичида ўтадиган учрашувларда Жанубий Американинг бешинчи рақамли терма жамоаси билан ўйнайдиган Осиё вакили маълум бўлади. Иорданиянинг охирги 4 ўйинида муҳим лавҳаларни томоша қилиб, бу жамоа услуби ҳақида билганларимизни ўқувчиларимизга етказиб ўтамиз.\nИордания ушбу босқичга қадар етиб келган бўлса-да, бу жамоани араб термалари ичида энг кучлиси деб айтиш қийин. Чунки ўйин сифатида борасида БАА ҳозир бу жамоадан анчагина устун. Лекин “Нашама”га беписандлик билан қараш ҳам ярашмайди. Чунки исталган бир ўйинда Иорданияга Осиёдаги ҳар қандай терма жамоани енга олиш салоҳиятига эга. Айниқса, бу жамоа иккинчи рақам остида ўйнашни жуда яхши билади. Охирги йилларда бир қатор учрашувларда шундай ҳолат кузатилган. Лекин баъзида тезкор гол ўтказиб юборган тақдирда иорданияликлар ўйин тизгинини ўзгартириб юборишга куч топа олишмайди ва йирик ҳисобдаги мағлубиятларни қабул қилиб олишлари ҳеч гап эмас.\nЯпониядан 0:6, Австралиядан 0:4 ҳисобида енгилган баҳслари бунга мисол бўлади. Лекин ўз майдонида жамоа жуда эҳтиёткор ва интизомли футбол намойиш қилиши таҳсинга сазовор. Бежизга бу жамоа тўртинчи саралаш раундида Аммандаги беллашувларда 10 очко тўплагани йўқ. Япония, Австралия ва Уммонни ўз уйида доғда қолдирган Аднан Ҳамад шогирдлари Ироқ билан дурангга имзо чекишган. Бошқа тарафдан терма жамоани қабул қилиб олганига унчалик кўп бўлмаган мисрлик мутахассис Ҳуссам Ҳассан шогирдларидан янада интизомли, тажовузкор ва рақибдан ҳайиқмаган ҳолда тўп тепишни талаб қилмоқда. Лекин бирданига кескин ўзгаришларни юзага келтириш амалга ошириб бўлмайдиган иш саналади. Шу сабабли Иорданиянинг ўйин услубини кўздан кечиришда сўнгги 4 расмий учрашувни кўздан кечирдик.\nЯпонияни 2:1 ҳисобида Амманда енгган баҳсда “Нашама” имкон қадар Япониянинг ҳужум уюштириш пайтида фаоллик кўрсатадиган ярим ҳимоячиларига жиддий прессинг қўллашга интилган. Буни уддалаган ҳам. Ярим ҳимояда олдинга ўтишда кўп вариантларга эга чиқмаган японларнинг ўйини қовушмаган. Шу билан бирга Иорданиянинг ўзи ҳужумларни тезкор ташкил қилиш ва уларни зарбалар билан якунлашда яхши ҳаракат қилган. Ўшанда дарвозадан Шафиа ўрин олган бўлса, ҳимоячининг чап қанотида Босим Фатҳи ўйнаган. Марказий ҳимояда Муҳаммад Мустафо ва Одай Заҳран, ярим ҳимоя марказида Абу Ҳашҳаш ва Саид Муржан тўп тепган. Қанотларда Одай Сайфи ҳамда Бани Атия ҳаракат қилган. Ҳужум ортида Амир Диб, олдинда Аҳмад Ҳаел ўйнаган. Айнан Японияга қарши кечган учрашувни Иордания томонидан охирги вақтларда кўрсатилган энг яхши футбол сифатида баҳолаш мумкин.\nАвстралия билан Мельбурнда ўтган беллашувда эса жамоанинг камчиликлари яққол кўзга ташланган. Бўйдор ва узун тўп оширишлардан фойдаланадиган Австралиянинг бу устунлигини йўққа чиқариш “Нашама”га насиб этмаган. Қанотлардан тезлик билан олдинга интилган Австралия меҳмонларни жавобсиз 4 гол билан жазолаган. Япония билан ўйинга солиштирганда таркибда 1, тактик схемада 3 ўзгариш содир бўлган. Заҳран майдонга тушмагани сабабли унинг ўрнига Бани Атия ўйнаган. Ўз навбатида Аднан Адус Одай Сайфининг ўрнига, Сайфи эса Атия ҳаракат қиладиган ўнг қанот ярим ҳимоясига кўчиб ўтган. “Соккерузлар” ўша беллашувда ҳаводаги устунлик ва тезкорликдан унумли фойдаланишганди. Тан олиш керак, Осиёда Австралия услубида ҳаракат қиладиган жамоалар деярли йўқ. Шу сабабли Иордания катта қийинчиликка дуч келганини тахмин қилиш қийин эмас. Балки, биз ҳам ўша ўйинда Австралия қўллаган тактикадан фойдаланишга уриниб кўрсак, бу жамоани ортиқча муаммоларсиз енгармиз. Лекин футболда ҳеч нарсани олдиндан айтиб бўлмайди.\nУммон билан кечган охирги тур баҳсида Иорданияга ғалаба зарур эди. Шу сабабли бу жамоа ўта ҳужумкор футбол кўрсатади деб фикрлар билдирилганди. Лекин ўша куни бу жамоага кўпроқ Амир Шафианинг маҳорати асқотган. Акс ҳолда, ҳозир Уммон билан учрашувга тайёрланаётган бўлардик. Уммонга қарши беллашувда ҳимояда чапдан ўнгга қараб Дмейри, Ёсин, Мустафо ва Атия тўп тепган. Ярим ҳимоя марказида Ҳашҳаш ва Муржан, қанотларда Сайфи ва Абдуллоҳ Диб, ҳужум ортида Амир Диб, ҳужумда Аҳмад Ҳаел ўйнаган. Дарвоқе, Ҳаел ҳозирча 7 тўп киритган ҳолда Осиё қитъаси саралаш баҳсларида иккинчи рақамли тўпурар бўлиб турибди. Уммон билан учрашувда урғу асосан рақибнинг хатосини кутишга қаратилгандек таассурот қолдирган. Ҳисоб очилгандан сўнг Уммон катта куч билан олдинга ташланган, бироқ Шафианинг маҳорати меҳмонларнинг гол уришига йўл қўймаганди.\nНиҳоят, Сурияга қарши Теҳронда ўтган баҳсга эътибор қаратсак. Осиё Кубоги саралаш ўйинида жамоа таркиби қуйидагича кўриниш олганди: Луай Амаре, Дмейри, Ёсин, Мустафо, Заҳран, Ҳашҳаш (Абдуллоҳ Диб, 78), Муржан, Мусаб Аллаҳам (Абдулфаттоҳ, 74), Амир Диб, Сулаймон (Саифи, 46), Ҳаел.\nДарвозани Шафианинг жароҳати туфайли Луай Амаре қўриқлаган. Ҳимояда Дмейри, Ёсин, Мустафо ва Заҳран ўйнаган. Бу сафар ҳам шу ҳимоячилар ҳаракат қилса, бундан ажабланмаймиз. Чунки Босим Фатҳи терма жамоа йиғинидан оилавий сабаблар туфайли четда қолган. Таянч ярим ҳимоячилари ўрнида Ҳашҳаш ва Муржан, қанотларда Аллаҳам ва Сулаймон тўп тепган. Ҳужум ортида Амир Диб, ҳужумда эса Аҳмад Ҳаел ҳаракатланган. Сурия билан беллашувда Иордания биринчи жамоа ролида ўйнашга интилди. Лекин тактик жиҳатдан рақибдан кучлироқ эканлигини яққол исботлагани йўқ. Бу жамоада футболчилар охиригача кураш олиб боришлари, рақибга эркин ўйнашга имконият бермаслиги билан ажралиб туришади. Лекин техник тарафдан ўта кучли футболчилари кўп эмас. Фақат олдинги чизиқдаги ўйинчилар қисқа лаҳзалар ичида тезкор тўп оширишлар билан олдиндан ўйланган комбинацияларни амалга оширишади. Аҳмад Ҳаел эса юзага келтирилган вазиятларни гол билан якунлашда анча моҳир ҳужумчи. Шу сабабли унга ортиқча имконият қолдирилмаса, рақибнинг ҳамлалари анча осонлашади. Шунингдек, марказий ярим ҳимоячилар узоқ масофалардан зарба йўллашни яхши кўришади. Айниқса, асосий посбонсиз қолган вақтимизда улар бунга янада кўпроқ уриниб кўришлари табиий.\nФутболчиларнинг умумий савияси ва жамоа намойиш этиши мумкин бўлган юқори савия бўйича биз Иорданиядан устунмиз. Фақат муҳим ўйинда бир жамоа сифатида бирлаша олиш, охиригача курашиш ва умумжамоа тайёргарлиги борасида бизда камчиликлар мавжуд. Лекин футболчиларимиз буни билдирмасликни уддалаб, рақибни икки ўйин натижасига кўра доғда қолдиришларига ишонамиз.


Бой борича, йўқ ҳолича...\n17 май 2021, Тошкент вақти: 06:43\nЎзбекистонда қай бир оилалар Наврўзи оламни шоду хуррамлик билан кутиб олмоқдалар, қай бир ўзбекистонликларнинг кўнглига эса баҳор айёмини нишонлаш сиғмаяпти.\nБухоро шаҳрида яшовчи 73 ёшли Карим отанинг невара-чеваралари байрам дастурхони атрофига йиғилишган. Отахон собиқ Иттифоқ даврида Наврўзни яширинча нишонлаган пайтларини хотирлар экан, бугунги кунларга шукрона айтади.\n- Собиқ Иттифоқ даврида Наврўзни фақат яширинча нишонлардик. Сумалакларни ҳам яширинча қайнатардик. Ҳозир энди бемалол байрам қилаяпмиз.\nНаврўзни ким қанча қурби етса, шундай нишонлаяпти. Биз ҳам ўзимизга яраша нишонлаймиз.\nБайрам куни яқинларга янги кўйлаклар совға қиламиз. Дастурхон ёзамиз. Ёр-дўстларни, қариндош-уруғларни байрамга чақирамиз.\nЭнди ким нимага имкони етса, ўшани дастурхонга қўяди. Сумалак, ҳалим, нишолда каби турли хил ширинликлар билан безаймиз дастурхонни, дейди бухоролик Карим ота.\nСурхондарёнинг Бойсун қишлоғида яшовчи суҳбатдошимиз 24 ёшли йигитнинг айтишича, Бойсун табиатининг гўзаллиги Наврўз байрамига ўзгача шукуҳ бағишлаяпти.\n- Бойсунда баҳор келгани билинган. Бир неча хил дарахтлар гуллади. Атроф гўзал. Бугун ҳар томондан фақат куй-қўшиқнинг овозини янграяпти.\nБолаларнинг шўх-шодон овозлари эшитилаяпти. Бизнинг уйда ҳам сумалак қайнаяпти. Аёллар дастурхонни миллий таомлар билан безатишаяпти, дейди бойсунлик йигит.\nЎзбекистон халқ артисти Гулчеҳра Жамилова ҳар йили Наврўзни орзиқиб кутишини айтади.\n- Наврўз одамларга янгилик, хурсандчилик бағишлайди. Одамни дили орзуларга тўлади. Чунки ташқарига қарасангиз, ўриклар гуллаган, табиат гўзалликка бурканган.\nНаврўзни ўзига хос файзи бор-да. Ҳар Наврўзда бизнинг оиламиз йиғилади. Мана бугун неварам келган, қизим келган. Дастурхон атрофига йиғилаяпмиз.\nДастурхонга қўйиш учун кўк сомса, гўшт сомса, пирог пиширганмиз. Ўзимиз яхши кўрадиган ош дамлаганмиз. Биз ҳар йили Наврўзни хурсандчилик билан нишонлаймиз, дейди Гулчеҳра Жамилова.\nХоразмнинг Питнак шаҳрида яшовчи Болтабой Бозорбоев эса Ўзбекистонда ҳамманинг ҳам байрам қилишга қурби етмаётгани ҳақида гапиради.\n- Маҳаллий телевидение, радио ва газеталарда ҳалқ байрам қилаяпти, деб бонг уриб ётишибди. Ҳақиқатда бу гаплар йўқ. Бу фақат кўзбўямачиликдан бошқа нарса эмас. Наврўз - пули борга байрам. Пули йўққа қаердан бўлсин байрам.\nХоразмда икки-уч ойдан буён ойлик маошларини ололмаётганлар бор. Шифокорлар, ўқитувчиларга ойлик маошларини ўз вақтида беришмаяпти.\nБу ёқда ишсизлик. Одамларнинг иқтисодий аҳволи ёмон. Шундай аҳволда қандай қилиб байрамга пул йиғиш мумкин?\nОдамларнинг байрам қилишга кучи етмайди. Ош қиламан десангиз, бир кило гурунч 3000 сўм, бир кило ёғ ҳам 3000 сўм, гўштнинг килоси 6000 сўм. Шундай экан, қандай қилиб байрам қилиш мумкин? Байрам қилишга пул йўқ-ку, дейди хоразмлик Болтабой Бозорбоев.\nҚўқонлик Гулсара опани эса Наврўз билан боғлиқ бошқа ҳолат қийнаяпти. Опа ҳар йили Наврўзни оила даврасида қариндошлар билан нишонлашга одатланган. Бироқ Гулсара опа бугун оиласи билан ватандан йироқда.\nАйни пайтда у киши ҳуқуқ фаолининг қизи бўлгани учун оиласига бўлган давомий тазйиқлардан қочиб, Бишкек шаҳрида яшаяпти.\n- Ўзбекистонда пайтимизда ҳар Наврўзда болалар билан сайлга чиқардик. Меҳмондорчиликлар бўларди.\nҚариндош-уруғларникига меҳмонга борардик, улар бизникига келишарди. Сумалаклар қайнатардик....\nВатанни ўрни барибир билинаяпти. Ҳозирда қалбимда фақат соғинчдан бошқа нарса йўқ...\nОзодлик: Нималарни соғиндингиз?\n- Ўзбекистонимизнинг кўк сомсаларини соғиндим. Сумалакни соғиндим. Бу йил ҳали бирор марта сумалак емадик...\nЎзбекистонда эса Наврўз муносабати билан куй-қўшиқлар, халқ томошалари давом этаяпти.\nЎзбекистон халқ артисти Ортиқ Отажонов бир неча кундирдан буён Наврўз тадбирларида қўшиқ куйлаш билан банд экан.\n- Наврўзда ер яшаради, инсоннинг қалби яшаради. Инсон гўзалликка интиладиган бир ажойиб кунлар бошланди...\nБиз хонандалар айни байрам кунлари халқнинг хизматидамиз.\nНаврўз муносабати билан олдинги кун Навоий вилоятида, кеча Самарқандда концерт бериб келдим.\nЭртага яна байрам тадбирларига чақиришган, дейди хонанда Ортиқ Отажонов.


Фарғона водийсида томчилатиб суғориш. | АгроОлам.Uz\nБош саҳифа Янгиликлар Фарғона водийсида томчилатиб суғориш.\nФарғона водийсида томчилатиб суғориш.\nОлис 1968-йилда Наманган вилоятида ёш агроном олим Жамолиддин Болтабоев далага йўл олар экан, ўғлини ҳам бирга олиб кетди. Мақсади – унга томчилатиб суғориш тизимини ўрнатган дастлабки бир гектар ерни кўрсатишдан иборат эди. Абдулвоҳид шу тарзда томчилатиб суғориш тизими билан танишди. Томчилатиб суғориш – бу сувни ва зарур ўғитларни бевосита суғорилаётган экиннинг илдиз олди зонасига узатадиган тизимдир.\nТизим ишга шай\n– Ҳудуддаги бошқа вилоятларга нисбатан Наманган вилоятида сув кўп, шу сабабли тежамкорлик ҳақида кўпчилик ўйламайди, – дейди Абдулвоҳиднинг ўзи. Шунга қарамай, туман ҳудудидаги чексиз далалар ва ранг-баранг манзаралар орасида ботартиб, европача қишлоқ манзараларини эслатувчи жойлар ҳам бор. Бу яна бир янгилик тарафдори Носиржон Сайфуллаевнинг ерлари, биз унинг манзилини кўзлаб, йўл олдик. Йўл шимолий Наманган канали бўйлаб давом этади, насослар ишламоқда, адирларга сув тортиб чиқарилмоқда.\nДеҳқон Носиржон Сайфуллаев – “помидор ва бодиринглар ҳукмдори”\nНосиржоннинг иккита иссиқхонаси бор, умумий майдони 12 сотих атрофида, биттасида у помидор, иккинчисида бодиринг етиштиради. Бу йил Абдулвоҳиднинг ёрдамида у томчилатиб суғориш тизимини ўрнатди. Абдулвоҳид уни ўрнатиш тартибини тушунтирди, Носиржон эса мустақил равишда иссиқхоналарига ана шу тизимни ўрнатди. Уникига меҳмонга борганимизда, ҳали помидорлар хом эди, бодиринг эса етилган бўлиб, мезбон уни татиб кўришни таклиф қилди. Иссиқхонадаги ҳарорат 34 даража иссиқ, юқори намлик, бодиринглар эса илиқ, лекин жуда мазали эди. – Мен кунига 35 кг гача бодиринг йиғиб оламан ва ҳосил йиғиш август ойининг охиригача давом этади, – дейди Собиржон. У ҳали тизимни тўлиқ мавсумий синовдан ўтказмаган, айни пайтда натижалардан жуда мамнун, келгусида тизимни очиқ далага ўрнатишни режалаштирмоқда. У ерда деҳқон сабзовот ва полиз экинларини етиштиради. Иссиқхоналардан ташқари унинг 2 гектар ери бор, у ерда қатор маҳаллий деҳқонлар сингари экинларни ўзига хос ариқчалардан – тарновсимон эгилган руберодидлардан суғоради.\nфермер Абдулвохид Болтабоев:\nтел. + 998 93 4951198


«Instagram» ўзининг тўлов тизимини ишга туширди\n05.05.2018 10:29 0 1094\n«Instagram» компанияси айрим фойдаланувчилар учун ўзининг электрон тўлов функциясини яратди. Янги функция кредит картасини профилнинг бир қисми сифатида рўйхатдан ўтказиш, PIN-кодни созлаш, шундан сўнг харидларни инстаграмдан чиқмасдан туриб амалга ошириш имкониятини тақдим этади, деб хабар берди «NV.ua».\nЯнги функцияни биринчи бўлиб «TechCrunch» ўқувчиларидан бири Геннадий Окрин пайқаб қолган. «Instagram» матбуот котиби чипталарни брон қилиш, шунингдек, ресторан ва салонларда тўловларни амалга оширишга ёрдам берадиган тўлов воситаси пайдо бўлганини тасдиқлади, бироқ ҳозирча чекланган миқдордаги ҳамкор сервислар учун.\nХусусан, функциядан ҳозирда «Resy» ресторанларидан жой банд қилиш мумкин. «Instagram Payments»нинг хизмат кўрсатиш тартиблари худди «Facebook»нинг тўлов тизимига ўхшаб кетиши таъкидланди.\nЖурналистларнинг таъкидлашича, мазкур янгилик реклама берувчилар учун жиддий рағбатга айланиши мумкин. Бундан ташқари «Instagram Payments» фойдаланувчиларни ўз-ўзидан пайдо бўладиган кўпроқ харидларни амалга оширишга мажбурлайди.\nInstagram Payments тўлов тизими\nИқтисодиёт 01/12, 10:34\nТехнология 06/06, 15:56


БУГУНИ ВА ИСТИҚБОЛИ НИМАЛАРГА БОҒЛИҚ? — Ishonch Gazetasi\nҚозоғистонинг Биринчи Президенти Нурсултон Назарбоев истеъфога чиқишидан олдин мамлакат парламентининг юқори палатасини бошқарган Касим-Жомарт Токаев Москва давлат халқаро муносабатлар институтини битирган. 1970 йилларда Сингапур, кейинчалик Хитойда дипломатик вазифаларда ишлаган. 1992 йилда у мустақил Қозоғистоннинг Ташқи ишлар вазири ўринбосари этиб тайинланган. Икки йилдан кейин Ташқи ишлар вазири бўлган.\n1999-2002 йилларда у Қозоғистон бош вазири, кейинчалик Сенат спикери сифатида фаолият юритди. 2011-13 йилларда эса БМТ бош котиби ўринбосари вазифасида ишлади. Сўнгра яна Сенатга қайтди.\nШу ўринда айтиб ўтиш жоизки, Токаевнинг расмий таржимаи ҳолидан бошқа маълумотлар кўпчилик учун ҳали номаълум. Нурсултон Назарбоев Қозоғистон халқига қилган мурожаатида Токаев билан биргаликда «Қозоғистон мустақиллигининг илк кунларидан» бошлаб ишлаганини таъкидлаган. Бундан ташқари, Биринчи Президент «ҳукумат тепасига раҳбарларнинг янги авлоди келишини таъминлашни ўзининг асосий вазифаси» эканини ҳам қайд этган. Бироқ Касим-Жомарт Токаевнинг 65 ёшдалиги инобатга олинса, уни янги авлод вакили сафига қўшиш қийиндек..\nЯна бир муҳим жиҳат шундаки, Назарбоев ўзининг бошқаруви давридаги иқтисодий ютуқлар ҳақида хабар берган бўлса-да, истеъфосидан сал фурсат олдин ҳукуматни айнан «аҳолининг реал даромадлари ошмаётгани ва тизимли ишлар амалга оширилмагани» сабабли тарқатиб юборган эди.\nМасалага бошқа жиҳатдан ёндашилса, Токаевнинг дипломатлар орасида анча тажрибали экани ва жаҳоннинг етакчи раҳбарларига яхши танишлиги Қозоғистоннинг минтақадаги кучли мамлакатлардан бири сифатидаги мақомини сақлаб қолишига хизмат қилиши шубҳасиз. Бу эса Назарбоевнинг сиёсий мақсадларидан биридир. Эҳтимол, шу боис у Токаевнинг Сингапурда 8 йил мобайнида орттирган иқтисодий тажрибаси мўъжиза кўрсатишига ишонаётгандир?\nМазкур мақоланинг тўлиқ кўринишини «Ishonch» газетасининг 2019 йил 26 март 41 – сонида ўқинг.


Жорий йилнинг 9 ойи мобайнида вояга етмаганлар томонидан 479та жиноят содир этилган. Бу ҳақда Ички ишлар вазири ўринбосари Рустам Ҳотамов Олий Мажлис Сенатининг йигирма тўртинчи ялпи мажлиси олдидан парламент юқори палатасининг Мудофаа ва хавфсизлик масалалари қўмитасида ўтказилган йиғилишда маълум қилди.\nВазир ўринбосарининг таъкидлашича, ижтимоий кўмакка муҳтож, фарзанд тарбиясига салбий таъсир кўрсатувчи ота-оналар ҳамда муаммоси мавжуд оилалар манзилли ишлаш, улар томонидан жиноят содир этилишининг олдини олиш борасидаги ишлар талаб даражасида амалга оширилмаяпти. Бу эса муаммоли оилаларда фарзандлар, ота-оналар ва мактабларнинг назоратсиз қолиб, улар томонидан жиноят ёки ҳуқуқбузарлик содир этилишига сабаб бўлмоқда.\nСенатнинг Мудофаа ва хавфсизлик масалалари қўмитаси раиси Фаррух Дадахўжаев вояга етмаганлар ўртасидаги жиноятчиликка қарши курашда профилактика инспекторларининг роли жуда катта экани, бироқ улар битта жойда узоқ ишламаслиги, тез-тез алмаштирилиши, қўнимсизлиги боис ана шундай муаммолар юзага келаётганини таъкидлади.\n«Профилактика инспекторларининг қўнимли бўлишига эътибор қаратиш керак. Улар бир жойда камида 3 йил, ёки бўлмаса беш йил ишласин. Шу ҳақда топшириқ ҳам бор-ку? Ҳар йили алмаштирсангизлар нима бўлади? Профилактика инспектори 3-4 минг аҳолига масъул бўлса, бир йил ишлаб алмашиб кетаверса, қанақа қилиб уларни таниб олади?\nОлдин биз ўз ҳудудимиздаги участка нозирини билардик, у ҳам ҳаммамизни танирди, уйимизгача биларди, ҳозир масалан маҳалламда ким «участковой» эканини билмайман. Келади-кетади, қўними йўқ», дея Фаррух Дадахўжаевнинг сўзларини келтирмоқда Kun.uz мухбири.\nҚўмита раиси профилактика инспекторларига яхши ниятлар билан хизмат машиналари бериш йўлга қўйилгани, бироқ уларнинг машиналарига бензин қуйиш ҳудудлардаги новвойларнинг чекига тушаётгани, ИИВ раҳбарияти масаланинг бу тарафига эътибор қаратмаётганини танқид қилди.\n«Профилактика инспекторларига берилган автомобилларнинг харажати кимнинг бўйнида? Тандирчининг, сомсачининг бўйнида. Улар машинасига бензинни қаердан олади? Ҳалигача бу масаланинг эллик фоизини ҳам ҳал қилмадинглар.\n«Қоч бўридан, оч бўридан», дейди халқимиз. Буларга хизмат уйлари берилди, уйларнинг аҳволини қаранглар. Иложи бўлса, бу уйларни уларга ипотека кредити асосида бериш керак. Ҳалигача бу уйлар ИИВ балансига олингани йўқ. Хизмат уйига бири-кетиб бири келадиган бўлса, тайинли эгаси бўлмаса, эртага ўн минг уй бошга бало бўлади», деган Фаррух Дадахўжаев.


Пайғамбар хонадонидан намуналар (3) – Islom Nuri\nПайғамбар хонадонидан намуналар (3)\nОта солиҳ кишига: «Қизимга уйланинг», деб таклиф қилиши\nСолим ибн Абдуллоҳ Абдуллоҳ ибн Умар розияллоҳу анҳумодан эшитганини ривоят қилади: «Умар розияллоҳу анҳу айтади: Ҳафса эри Хунайс ибн Ҳузофа ас-Саҳмийдан — у Расулуллоҳ соллаллоҳу алайҳи ва салламнинг асҳобларидан эди. Бадрда қатнашган. Мадинада вафот қилган — тул қолган пайтда мен Усмон ибн Аффонга учрадим ва унга қизим Ҳафсани таклиф қилиб, агар хоҳласангиз Ҳафса бинт Умарни сизга никоҳлаб бераман, – дедим. У: «Ўйлаб кўраман»,- деди. Бир неча кун кутганимдан сўнг у шу кунларда уйлана олмаслигини айтди. Абу Бакрга бордим, унга: «Хоҳласангиз, қизим Ҳафсани сизга никоҳлаб берай»,- дедим. Абу Бакр бирон нарса демади. Мен Усмондан ҳам кўра Абу Бакрдан кўпроқ хафа бўлдим. Орадан бир неча кун ўтгач Расулуллоҳ соллаллоҳу алайҳи ва саллам совчи қўйдилар. Сўнг Ҳафсани Расулуллоҳ соллаллоҳу алайҳи ва салламга никоҳлаб бердим. Абу Бакрни учратиб қолдим. Абу Бакр: «Менга қизингиз Ҳафсани таклиф қилганингизда, ҳеч нарса демаганимга хафа бўлгандирсиз?»- деди. «Ҳа», – дедим. Абу Бакр: Сизга жавоб беришимдан қайтарган нарса, мен Расулуллоҳ соллаллоҳу алайҳи ва салламнинг Ҳафсани тилга олганларини билгандим. Мен ҳеч қачон Расулуллоҳ соллаллоҳу алайҳи ва салламнинг сирларини фош этмайман. Агар Расулуллоҳ соллаллоҳу алайҳи ва саллам уйланмаганида, мен албатта уни қабул қилар эдим»,- деди. Бухорий ривояти.\nБу ҳадисдан ота қизини солиҳ кишига таклиф қилиши мумкинлиги маълум бўлади. Бу унинг ўз қизига қилган яхшилигидандир.\nОта қизини солиҳ кишига, гарчи у оилалик бўлса ҳам таклиф қилишида айб йўқ. Умар розияллоҳу анҳу Абу Бакр Сиддиққа қизини таклиф қилди. Ҳолбуки, Абу Бакрнинг бошқа хотини бор эди. Ҳафсанинг ёши ҳам Абу Бакрдан йигирма ёшлар чамаси фарқ қилар эди. Чунки Ҳафса рисолатдан беш йил олдин туғилган.\nБаъзи аёлларнинг «Хотин устига яна бошқасини олишни истаган кишига турмушга чиқиш яхши эмас. Чунки бу олдинги хотинига нисбатан зулмдир», деган тушунчалари хатодир. Умар розияллоҳу анҳу қизи Ҳафсани Абу Бакр ва Усмондек турмуш қурган кишиларга таклиф қилди-ку!\nМусулмонларнинг бири-бирига совчи қўйиш ёки уйлантириб қўйиш каби солиҳ амалларни қилиши Аллоҳ изни билан савобли ишдир.\n«(Эй мўминлар), яхшилик ва тақво ишларида бир-бирларингга ёрдам беринглар». (Моида: 2)\nҲозирги фитналар авжига чиққан бир даврда уйланиш шартларини енгиллаштириш лозим. Чунки кундан кунга аёллар сони кўпайиб бормоқда.\nКўп кишиларнинг бева аёлларга -хоҳ эри ўлган, хоҳ ажрашган бўлсин- уйланишдан бош тортишлари катта хатодир. Чунки бу аёллар оилавий ва ижтимоий ҳожатларини адо этадиган кишиларга муҳтожлар.\nШунингдек аёллар ҳам ўзларига совчи кўяётган кишилардан динига ва хулқига рози бўлганига — гарчи оилали бўлса ҳам — рози бўлишлари керак. Улар ўзларини ҳимоя қиладиган ва оилавий муаммоларини ҳал қилиб берадиган солиҳ кишининг қўл остида бўлишлари мақсадга мувофиқдир. Эрлари уйланаман деяётган аёллар ҳам инсоф қилсинлар, турмуш ўртоғи бутунлигича уники эмас. У эрининг ярмига, учдан бирига ёки тўртдан бирига эга бўлиши мумкин. Қолаверса, унга солиҳ эрни насиб қилган Аллоҳга ҳамдлар айтиб, эрсиз ўтирган дугонларидан солиҳ кишини дариғ тутмасинлар.\nОдамлар ёмон хаёлларга бориб қолишининг олдини олиш\nАлий ибн Ҳусайн Расулуллоҳ соллаллоҳу алайҳи ва салламнинг аёли Софийя бинт Ҳуяй розияллоҳу анҳодан ривоят қилади: «Софийя розияллоҳу анҳо Рамазоннинг охирги ўн кунида, Расулуллоҳ соллаллоҳу алайҳи ва саллам эътикофдалик пайтларида, зиёрат қилгани келдилар. Расулуллоҳ соллаллоҳу алайҳи ва саллам билан хуфтондан кейин бир муддат гаплашиб ўтирдилар. Сўнгра уйга қайтмоқчи бўлиб ўринларидан тургандилар, Расулуллоҳ соллаллоҳу алайҳи ва саллам ҳам кузатиб қўйиш учун бирга турдилар. Софийя Умму Салама розияллоҳу анҳумони маскани олдидаги масжид эшиги ёнига етган эдилар Ансорлардан икки киши ул зотнинг ёнларидан ўтиб қолишди. Улар Расулуллоҳ соллаллоҳу алайҳи ва салламга салом бериб (тез) ўтиб кетишди. Расулуллоҳ соллаллоҳу алайҳи ва саллам уларга қараб: «Шошманглар, бу Софийя бинти Ҳуяй»,- дедилар. Улар: «Субҳаналлоҳ! Ё Расулуллоҳ» – дейишди. Ул зотнинг бу сўзлари уларга оғир ботганди. Набий соллаллоҳу алайҳи ва саллам: «Шайтон одам фарзандининг қон оқадиган жойларида юради, шунинг учун сизларнинг қалбингизга ёмон гумонни солиб қўйишидан қўрқдим»- дедилар. Бухорий, Муслим, Абу Довуд ва Ибн Можа ривояти.\nМусулмон киши бошқаларнинг у ҳақда ёмон гумонга бориб қолишидан эҳтиёт бўлиши лозим. Шунинг учун шубҳа уйғотадиган жойларда юрмаслиги керак. Баъзи оилаларнинг кўпчилик олдида ўзларини тута олмасликлари кишини ёмон гумонга олиб боради.\nРасулуллоҳ соллаллоҳу алайҳи ва салламнинг хонадони нақадар пок ва шарафли эди. Расулуллоҳ соллаллоҳу алайҳи ва саллам: «Бу Софийя бинти Ҳуяй»,– деб икки ансорнинг ёмон гумонга бориб қолишидан эҳтиёт бўлиб, вазиятни аниқ тушунтиришга ҳаракат қилдилар. Бу ҳадис шубҳали ва одамлар ёмон гумонга бориб қолишлари мумкин бўлган ўринлардан узоқ бўлишимизга катта далилдир. Агар ҳадисдаги каби ҳолат бўлиб қолса, шубҳага ўрин қўймаслик учун, сўралмаган ҳолатда ҳам баён қилиб қўйган яхши.\nҚизларга яхшилик қилиш\nОиша розияллоҳу анҳодан: «Бир бечора аёл икки қизчасини кўтариб ҳузуримга келди. Мен аёлга учта хурмо бердим. У қизларига биттадан хурмо берди, ўзи учинчисини емоқчи бўлиб энди оғзига олиб борган эди, қизлари унга яна қўл чўзишди. Шунда аёл ўзи емоқчи бўлиб турган учинчи хурмони иккига бўлиб уларга берди. Мен аёлнинг қилган ишидан жуда ажабландим. Расулуллоҳ соллаллоҳу алайҳи ва саллам келганларида бу воқеани айтиб бердим. Расулуллоҳ соллаллоҳу алайҳи ва саллам: «Аллоҳ таоло аёлга ана шу иши сабабли жаннатни вожиб қилди ёки уни дўзахдан қутқарди»,- дедилар. Бошқа бир ривоятда: «Ким мана шу қизлар билан имтиҳон қилинса (синалса), бас, уларга яхшилик қилса, улар у учун дўзахдан парда бўладилар»,- дедилар. Бухорий ва Муслим ривояти. (Одатда қиз фарзанд ўғилга нисбатан унчалик суюкли бўлмагани учун ҳадисда қизларга нисбатан “имтиҳон қилинса, балоланса” калималари истеъмол қилинган ва уларга яхшилик қилишнинг ажри ҳам баён қилинган).\n1) Оиша розияллоҳу анҳо раҳм-шафқатли ва эҳсон қилишни яхши кўрадиган аёл эдилар. Бошқа бир ривоятда уйида фақатгина бир дона хурмо бўлгани ва уни ўзига қолдирмай бечора аёлга илиниб бергани зикр қилинади. Бир сафар Муовия розияллоҳу анҳу Оиша розияллоҳу анҳога юз минг дирҳам жўнатди. Оиша розияллоҳу анҳо уни қўлига ҳам олмасдан туриб мискину муҳтожларга тарқатиб юбордилар.\n2) Фарзандларга -хусусан қизларга- яхши муомалада бўлмоқ фазилатли амалдир. Баъзилар қиз туғилса, хафа бўладилар. Бу нотўғри. Аллоҳ таоло қиз туғилишини ёмон кўрган жоҳилият аҳлини қоралади:\n«Қачон бировларига қиз (кўргани ҳақида) хушхабар берилса, ғазабга тўлиб, юзлари қорайиб кетар. Ва У (қизни) хўрлаган ҳолида олиб қолиш ёки (тириклай) тупроқка қориш (тўғрисида ўй суриб), ўзига хабар берилган нарсанинг (яъни қизнинг), ёмонлигидан (номус қилиб) одамлардан яшириниб олур. Огоҳ бўлингизким, (улар бу қилмишлари билан) энг ёмон (яъни ноҳақ) ҳукм чиқарурлар». (Наҳл: 58, 59)\nВосила ибн Асқаъ деди: «Аллоҳ таолонинг аёл зикрини эркакдан олдин келтириши аёлларнинг баракотли ва бахтли эканига далолат қилади:\n«У Ўзи хоҳлаган кишига қизларни ҳадя этур ва Ўзи хоҳлаган кишига ўғилларни ҳадя этур». (Шўро: 49)\n«Абу Ҳамза деган киши бир аёлга уйланади. Аёлдан қиз туғилади. Бунга Абу Ҳамзанинг жаҳли чиқиб, уйдан чиқиб кетади. Орадан бир йил ўтгач аёлининг уйи ёнидан ўтиб кетаётиб аёлининг қизига айтаётган хиргойисини эшитиб қолади.\n«Абу Ҳамзага нима бўлди, бизникига келмайди, унга ўғил туғиб бермаганимиз учун ғазаб қилиб қўшни уйда яшайди. Ахир бизда ихтиёр йўқ-ку. Биз Аллоҳ нимани берса, шуни оламиз. Бизнинг мисол ер кабидир. Экилган нарсани ўстирамиз, холос». Буни эшитган, Абу Ҳамзанинг оталик меҳри тутиб кетди. Уйга кириб, қизининг ҳам, хотинининг ҳам пешонасидан ўпди.\n3) Баъзи ота-оналарнинг ўғилни афзал кўришларига сабаб, ўғил бола қиздан кўра фойдалироқ деб ўйлайдилар. ҳар доим ҳам шунака бўлавермайди. Баъзан ўғил боладан кўра қиз боланинг ота-онага яхшилиги кўп бўлади.\n«Ота-оналарингиз ва фарзандларингиз қайси бири сизга фойдаси тегувчироқ эканини билмайсиз». (Нисо: 11)\nИсломдан олдин арабларда қизларга адолатсизлик билан муомала қилинарди. Ислом қизларни ҳурмат қилишга тарғиб қилди. Расулуллоҳ соллаллоҳу алайҳи ва саллам: «Ким икки қизни балоғатга етгунга қадар қарамоғига олса, қиёмат куни мен ва у мана бундай деб икки бармоқларини бирлаштирдилар». Муслим ривояти.\nҚизларга қилинган энг катта яхшилик – уларни иффатли, пок ва хаёли қилиб тарбиялаш, уларга солиҳ куёвларни танлашдир. Жаннат ваъдаси ана шундай ота-оналаргадир.\nНабий соллаллоҳу алайҳи ва салламнинг никоҳ хусусида ва аҳли-аёл билан муомала қилишдаги йўлланмалари\nАнас розияллоҳу анҳудан ривоят қилинган саҳиҳ ҳадисда Расулуллоҳ соллаллоҳу алайҳи ва саллам: «Дунёдан менга уч нарса яхши кўрсатилди: Аёллар, хушбўйлик ва хурсандчилигим намозда қилинди»,- дедилар. Аҳмад ва Насоий ривояти.\nРасулуллоҳ соллаллоҳу алайҳи ва саллам гоҳо бир кечада ҳамма аёлларини айланиб чиқар эдилар. Расулуллоҳ соллаллоҳу алайҳи ва салламга ўттиз кишининг қуввати берилган. Шунинг учун ҳам Аллоҳ таоло у кишига ҳеч кимга бермаган рухсатни (яъни кўп хотинликни) берди. Расулуллоҳ соллаллоҳу алайҳи ва саллам аёллари ўртасида кунларини тақсимлаб қўйганлар. Бироқ, муҳаббат масаласида бундай дер эдилар:\n«Эй, Аллоҳим, бу менинг қўлимдан келган нарсада қилган тақсимотим, қўлимдан келмаганига мени маломат қилмагин». Абу Довуд, Термизий, Насоий ва Ибн Можа ривояти.\nБаъзи ривоятларда бу тақсимотдан мурод «Жимоъ» ва «Муҳаббат» дейилган. Шунинг учун ҳам бу икковида адолат қилиш вожиб эмас. Чунки бу одамнинг қўлидаги нарса эмас.\nРасулуллоҳ соллаллоҳу алайҳи ва саллам Умматнинг энг кўп хотинли кишиларидир. Ибн Аббос: «Уйланинглар! Чунки бу Умматнинг энг яхшиси – кўп хотинлиларидир»,- дерди.\nРасулуллоҳ соллаллоҳу алайҳи ва саллам хотинларидан бирини талоқ қилиб, сўнг\nқайтариб олган, «ийло» ҳам қилган. Лекин Расулуллоҳ\nсоллаллоҳу алайҳи ва саллам «Зиҳор» қилган эмаслар.\nРасулуллоҳ соллаллоҳу алайҳи ва саллам хотинлари билан чиройли хулқ ва гўзал\nРасулуллоҳ соллаллоҳу алайҳи ва саллам ансорларнинг қизларини Оиша розияллоҳу\nанҳо ёнига киргизиб юборар эди. Агар улар ўйнаётган ўйин ёмон бўлмаса Оиша\nрозияллоҳу анҳога ҳам рухсат берардилар. (Чунки, Оиша онамиз ёш қизча\nАгар Оиша розияллоҳу анҳо бир идишдан ичса, Расулуллоҳ соллаллоҳу алайҳи ва\nсаллам Оиша лабини қўйган жойга лабини қўйиб ичар, гўшт есалар Оиша тишлаган\nжойдан тишлар эдилар.\nОиша розияллоҳу анҳо ҳайз кўрганда ҳам Расулуллоҳ соллаллоҳу алайҳи ва саллам\nунинг кучоғига бош қўйиб Қуръон ўқир эдилар.\nОиша розияллоҳу анҳо ҳайз кўрганида ҳам Расулуллоҳ соллаллоҳу алайҳи ва\nсаллам уни қучоқларига олиб ётганлар.\nМасжиддаги ҳабашларнинг ўйинини томоша қилдиришлари, сафарга чиққанларида\nОиша билан икки марта чопишда мусобақа қилганлари буларнинг ҳаммаси Расулуллоҳ\nсоллаллоҳу алайҳи ва салламнинг аёллари билан чиройли муомалада бўлганиларига\nРасулуллоҳ соллаллоҳу алайҳи ва саллам сафар қилсалар хотинлари орасида қуръа\nташлар эдилар. Қуръа қайси аёлларига чиқса, у Расулуллоҳ соллаллоҳу алайҳи ва саллам билан сафар қилар\nРасулуллоҳ соллаллоҳу алайҳи ва саллам: «Сизларнинг яхшиларингиз ўз\nоиласига яхши муомала қилувчингиздир. Мен эса сизларнинг орангиздаги ўз оиласига\nэнг яхши муомала қилувчиман»- дер эдилар.\nРасулуллоҳ соллаллоҳу алайҳи ва саллам аср намозидан кейин аёлларининг уйига\nкириб ҳаммаларидан ҳол сўраб чиқар эдилар. Кеч киргач, кимнинг навбати келган\nбўлса, ўшаникида қолар эдилар.\nОиша розияллоҳу анҳо айтади: «Расулуллоҳ соллаллоҳу алайҳи ва саллам\nҳаммамизни бирдек кўрар эдилар, баъзан ҳаммамизни бир кунда айланиб чиқар\nРасулуллоҳ соллаллоҳу алайҳи ва саллам Оиша розияллоҳу анҳо учун бир кун\nажратган эдилар. Савда ёши ўтиб қолганлиги учун ўз навбатини Оишага берганди.\nРасулуллоҳ соллаллоҳу алайҳи ва саллам аёллари билан кечанинг аввалида ёки\nохирида яқинлик қилардилар. Кўпинча ғусл қилиб, баъзан таҳорат қилиб ётар\nГоҳида бир ғусл билан ҳамма хотинларини айланиб чиқар, гоҳида эса ҳар\nбирининг ҳузурида ғусл қилар эдилар.\nАгар сафардан қайтсалар, уйга тунда кирмас эдилар.\nАнас розияллоҳу анҳудан: «Расулуллоҳ соллаллоҳу алайҳи ва саллам\n(сафардан келсалар) аҳлларига кечаси кирмасдилар. Кечаси келсалар, эртасига\nкирардилар». Бухорий ривояти.\n«Агар сизлардан бирингиз сафардан тунда келса, уйига кирмасин. Аёли ювиниб\nтараниб олишга улгурсин». Муслим ривояти.\nЯъни киши уйига тўсатдан кирмасин. Аёлининг хушбўйланиб, тайёрланиб туришга\nАллоҳ таоло мени ҳам, сизларни ҳам Набий соллаллоҳу алайҳи ва салламдан яхши\nнамуна олишга насиб этсин ва Ўзининг улуғ ховлиси – Жаннатда барчамизни\nآخِرُ دَعْوَانَا أَنِ الْحَمْدُ لِلَّهِ رَبِّ الْعَالَمِينَ\n Ийло – киши ўз\nхотинига маълум муддатга яқинлик қилмасликка аҳд қилишидир. Агар ийло тўрт ойдан\nошса, бир талоқ тушади.\n Зиҳор – киши\nхотинининг баданини онасининг бадани каби ҳаром қилиб олиши.


Пахтачи халқ кашфиëтлари\n21 октябр 2021, Тошкент вақти: 23:30\nБугун Ўзбекистон вилоятларидаги акса бозорлар эшигига катта қулф солинган.\nАксар мусулмон давлатларида бозор ва дўконлар рўза маҳали қош қорайганда¸ яъни ифторликдан кейин очилса¸ бундай манзарани Ўзбекистонда рамазон эмас¸ балки пахта мавсумида кўриш мумкин. Ҳамма пахта теримига сафарбар қилингани учун бозорлар ҳам ёпилган.\nПахта билан бозор деган тушунчалар мазмун жиҳатидан аслида бир-бирини тўлдирадиган сўзлару, лекин бугун улар Ўзбекистонда бир-бирига қарама-қарши тушунчага айланган кўринади.\n- “Ҳамма пахта йиғим-теримига. Бозор 19.00 дан 06.00 гача ишлайди” деган ëзувларни осиб қўйишган¸ дейди фарғоналик Баҳромжон.\nБундай ёзувлар Фарғона вилоятидаги барча бозорларнинг темир дарвозаларига ёпиштириб қўйилган бўлса-да¸ савдогар ҳам харидор ҳам яна бир йўлини топади.\n- Савдога ўрганган халқ бозор ичкарисида бўлмаса ҳам унинг чекка жойларида¸ кўчаларда савдо ишларини амалга оширмоқда. Бундан бозор ходимлари¸ албатта¸ норози¸ дейди Баҳромжон.\nХўш, маҳаллий ҳокимият кўчада ҳам бўлса оз-моз савдо қилишга рухсат берибди, яна нимага норози бўлар экан, бу бозорчилар?\n- Чунки бозор четидаги кўчаларда¸ йўл четларида сотишса ҳам пахта учун ҳар бир сотувчидан 2000 сўмдан пул йиғишаяпти¸ дейди Баҳромжон.\nБозордаги сотувчилардан 2000 сўмдан йиғилаяпти. Нега? Пул билан пахта кўпайиб қолармиди? Уни ахир териш керакку? Сиз ҳам ажабландингиз. Шошманг, масаланинг ечими бу ёқда экан.\n- Пахтага бормагандан кейин ҳеч бўлмаса пахта пулини берсин қабилида шундай қилишаяпти. Лекин барибир сотувчилар ўзларининг ўринларига 3000-5000 сўмдан мардикор аëл ëки эркакни ëллаб¸ ҳокимиятнинг рўпарасидан транспорт келиб пахта йиғим-теримига олиб кетаяпти. Мардикор аëл ва эркаклар бозорчилар учун пахта териб беришаяпти¸ дейди Баҳромжон.\nБу Риштон туманида бўлаётган гаплар. Лекин ҳозир Ўзбекистоннинг ҳамма жойида хўроз бир хил қичқираëтган кўринади. Жиззахнинг Дўстлик туманида яшовчи Каримжон ҳам бозорлар бир ойдан буён ёпилганини, бозорчилар пахта термими учун ўз ўрнига одам ёллаётганини гапиради.\nКаримжон: Автостанция ëпилган¸ эрталаб бозорлар ëпилади.\nОзодлик: Бозорни ëпгани билан¸ кўчадаги одамларни пахтага ҳайдагани билан бозордаги одамлар пахтага борадими?\nКаримжон: Анча-мунча боради.\nОзодлик: Бозорчилар пахтага борадими? Бориб пахта терадими?\nКаримжон: Бозорчилар энди унчалик термайди. Ўрнига одам чиқариб тердиради. Бир хиллар кунига 3000¸ бир хиллар 4000 га чиқаради.\nОзодлик: Ўзи чиқмаса¸ ўрнига битта одам чиқариши керак шундайми?\n- Ҳа¸ ўрнига чиқарадида. Чиқармаса¸ ўзи териб бериши керак¸ дейди Каримжон.\nБугун Ўзбекистонда ҳамма пахтакор, ўқувчию талаба ҳам, шифокору ҳайдовчи ҳам. Оддий хизматчи ҳам, электр чироқчи ҳам.\nҚорақапоғистоннинг Қоликўл туманидаги касб-ҳунар коллежи талабаси эса кам пахта тергани учун домлалардан калтак еяётгани ҳақида гапирди:\n- Хўш¸ нима қиламиз? Борамиз. Тушгача тера олсак¸ беш кило терамиз. Кейин устозлардан гап эшитамиз ëки таëқ еймиз. Шу билан чала-пула обед қиламиз. Тушдан сўнг яна теришга ҳаракат қиламиз. Шу билан кеч бўлади. Яна устозлардан калтак еймиз. Шунақа қилиб қайтамиз.\nОзодлик: Устозлардан калтак еймиз¸ деяпсиз. Пахта бўлмаса¸ нимага калтак ейсизлар?\n- Улар унақа нарсани тушунмайдида. Норма дейди¸ дейди Қорақапоғистоннинг Қоликўл туманидаги касб-ҳунар коллежи талабаси.\nАммо талаба билан талабанинг фарқи бор. Оддий касб-ҳунар коллежи талабаси ҳам пахтага бориб¸ ҳам калтак еëтган бўлса¸ Ўзбекистонда қонун ва тартиб ўрнатувчиларнинг янги авлоди - бўлажак милиционерлар пахтанинг оғир меҳнатидан қутулишнинг ўзбек тўраларига ярашгудек йўлини топишибди.Бу ҳақда Жиззахлик инсон ҳуқуқи фаоли Мамиржон Азимов тарқатган хабарда шундай дейилган:\n“Тошкентдаги милиция академияси курсант ва ўқитувчилари (лейтенантдан генералгача) Жиззах вилоятининг Арнасой тумани Қозоғистон совхозига пахта теримига олиб келинган. Пахта теримига келган курсант ва ўқитувчилар ўзлари пахта термасдан ўрниларига махаллий аҳолини ёллайди ва маҳаллий аҳолига терилган 1кг пахтага 150-200 сўмдан нақд пул тўламоқдалар. Ҳозир маҳаллий аҳолининг боласидан қарисигача милиционерлар ўрнига пахта теришаяпти”.\nМана буни “эврика” деса бўлади. Ҳали Ўзбекистоннинг ҳеч қайси жойида пахта теримига 150 сўм пул берилгани йўқ. Мелиса ҳам хурсанд¸ халқ ҳам хурсанд. Бу икки қатлам хоҳишларида ҳали бундай уйғунлик шу пайтгача кузатилмаган эдиëв.


Kun.uz сайти томонидан оғир бемор ва ёрдамга муҳтож инсонларга уюштирилаётган хайрия лойиҳалари кимгадир эриш туюлиши мумкин. Баъзи ўқувчиларимиз бундан таажжубланаётгани ҳам бор гап.\nБир тасаввур қилиб кўринг-а, нашримизга кимдир алоқага чиқади ва кўмак сўрайди. Ўша инсон жуда аянчли ҳолатда эканини ёки фарзанди оғир дард билан ётганини айтиб, дилини ёради. Унинг юрагида агар ҳаракат қилсам, уринсам болажоним яшаб қолади деган УМИД дея аталмиш туйғу бор. Мана шу яхши инсонлар томонидан қилинадиган ёрдамга ишониш ёки умид қилишнинг ўзи катта гап. Чунки, умид тугаган олам ҳувиллаб қолади.\nДилинг куймасин, ноумидлик билан,\nЁруғлик туғилгай қаро кечадан.\nШайх Саъдий ҳазратларининг ушбу сўзларини бежиз келтирмадик. Чунки, ҳеч қайси табиб азоб чекаётган қалб учун умидчалик дорини топиб бера олмайди. Шукрки, орамизда муҳтожларга ёрдам беришни ўзи учун инсонийлик фазилатининг чўққиси деб билувчи кишилар кўп. “Ака, кимга раҳмат айтай, пластик картамга кимдир 10 минг сўм, кимдир 20 минг яна бошқаси 200 минг сўм ташлаяпти. Тўпланиб, тўпланиб 2 миллион бўлибди. Мушкулимни осон қилган кишилар кимлар?”, дея қўнғироқ қилади ўқувчиларимиз ёрдам берган инсонлар ҳақда. Унга “Биз ҳам билмаймиз. Яхши инсонларни дуо қилинг”, дедик холос.\nНаманган вилояти, Чортоқ туман “Наманган” маҳалла фуқаролар йиғинида вояга етаётган 1996 йилда туғилган Адҳамжон Неъматов айни пайтда оғир бемор. Унинг буйраги қуриб қолган. Наманган вилояти ҳокими ёрдами билан Адҳамжонни жарроҳлик операцияси қилиш учун ота-онаси 30 миллион сўм кредит олиб, конвертация қилгач, Ҳиндистонга олиб кетишган. Афсуски, беморга янги буйрак қўйишдан олдин қовуғини операция қилиш керак экан.\nОиланинг тўплаб борган маблағи биринчи операцияга етди холос. Ҳозир унинг онаси Зулфия опа Ўзбекистонга қайтиб келди. Энди оила яшаб турган хонадонини сотиб, иккинчи буйрак қўйдириш операциясига ишлатмоқчи. Буйрак қўйиш операцияси 12 минг доллар турар экан. Уйга эса ҳали харидор чиққани йўқ. Отаси бемор ўғли билан Деҳлида интизорлик билан умидли янгиликни кутиб яшамоқда.\nАдҳамжоннинг онаси билан учрашганимизда волида яхши инсонлар ёрдамига муҳтож эканлигини билдирди. “Тақдир экан, уйимиз сотилса, Ҳиндистонга етиб бораман, болам тузалиб кетгач бошпана топилар... Дунёда яхши инсонлар кўп. Ёрдам беришларини ўтиниб сўрардим”, дейди Зулфия опа. 21 августдан бери Деҳлида яшашни ўзи бўлмайди. Тенгқурлари сингари уйланиб, янги ҳаётга қадам қўйиши керак бўлган Адҳамжон афсуски, ўзга юртда эзгу ниятли кишилар кўмагига интизор ҳолда тўшакка михланган.\nАдҳамжон Неъматовга хайрия қилмоқчи бўлганлар учун қўшимча маълумотлар:\nClick/PayMe: 8600 0417 3142 2805\nБоғланиш учун телефон рақами: +998 93 494 64 22


Олий таълимдаги устувор йўналишлар кўрсатиб берилди\nПрезидент Шавкат Мирзиёев раислигида олий таълимдаги устувор вазифалар муҳокамаси бўйича видеоселектор йиғилиши давом этмоқда.\nДавлатимиз раҳбари таълим сифатини яхшилаш ва унинг барча жараёнларини бозор эҳтиёжларидан келиб чиқиб, ташкил этиш масаласи Олий таълим вазирлиги, ректорларнинг эътиборидан четда қолиб кетаётганини қайд этди.\nЖумладан, бугунги кунда 815 та йўналишнинг 55 фоизи меҳнат бозори талабларига жавоб бермайди. Олийгоҳлар 2 мингга яқин фанлар бўйича дарсликлар билан таъминланмаган, ўқув дастурлари бундан 40 йил олдинги фан ва йўналишлар асосида тузилган.\nМасалан, Тошкент молия институтида ғазна ижроси, пенсия иши, бюджет ҳисоби каби 9 та мутахассислик хорижий олийгоҳларда 1 та молия йўналиши сифатида ўқитилади. Шу билан бирга, олий ўқув юртларини ўқув адабиётлари билан таъминлаш ҳам қониқарли аҳволда. Жумладан, ўтган йилда бор-йўғи 77 та олийгоҳ 5 миллиард сўмлик китобларни сотиб олган (битта олийгоҳга ўртача 68 миллион сўм).\nБу каби муаммолар олий таълимнинг обрўси пасайишига олиб келмоқда. Хусусан, ўтказилган сўровларда аҳолининг 65 фоизи олий таълимдаги ислоҳотларнинг натижаси сезилмаяпти, деб фикр билдирган.\nШу боис, давлатимиз раҳбари соҳадаги раҳбарлар барча куч ва ресурсларини қуйидаги 4 та устувор вазифага қаратиши зарурлигини таъкидлади.\nБиринчиси – олийгоҳлар бошқарув кенгашлари ролини ошириш ва кафедралар ваколатларини кенгайтириш.\nИккинчиси – таълим жараёнини бозор талабларига мослаштириб, ишлаб чиқариш билан узвийлигини таъминлаш, талабанинг ўз устида ишлаши учун муҳит ва шароит яратиш.\nОлийгоҳлар талабани ўқишга қабул қилишдан аввал, уларни қаерга ишга юборишини, бунинг учун иш берувчилар билан 10 йиллик шартномага эга бўлиши керак.\nУчинчиси – олийгоҳлар илмий салоҳиятини ошириш, илм-фан ва инновацияни ривожлантириш.\nБу борада халқ таълими тизимида ишлар бошланди, лекин олий таълимда ҳали бирорта ўзгариш бўлгани йўқ.\nВидеоселектор йиғилишида халқ таълими вазири Шерзод Шерматов сўз олиб, халқ таълими тизимида қоғозбозлик 70 фоизга камайганини маълум қилди.\nПрезидентимиз олий таълимда ҳам қоғозбозликка кескин чек қўйиш вақти келганини қайд этди.\nЙиғилишда мазкур вазифаларни уддалаш учун, энг аввало, олийгоҳларга академик ва ташкилий-бошқарув бўйича мустақил қарор қабул қилиш ваколати берилиши айтилди.


ЖССТ: Зика бўйича фавқулодда йиғилиш - BBC O'zbek\nЖССТ: Зика бўйича фавқулодда йиғилиш\nЗика вируси тарқалаётгани муносабати билан Жаҳон Соғликни сақлаш ташкилоти(ЖССТ) фавқулодда мажлис чақирган.\nФавқулодда йиғилишда бу хасталик инсониятга солаётган таҳдид миқёси баҳоланиши лозим, шундан сўнг вирус тарқалиши олдини олиш йўлида кўрилиши лозим бўлган чора-тадбирлар муҳокама этилиши талаб қилинади.\nЖаҳон Соғликни сақлаш ташкилотининг Бош директори Маргарет Чан сўзларига кўра, Зика кам хавф туғдирадиган касалликдан Лотин Америкаси ва қитъага яқин минтақалар аҳолиси саломатлиги учун жиддий таҳдид юзага келтирадиган хасталикка айланган.\nЧан хоним Зика вируси хавфи даражасини ўта юқори деб баҳолаган.\nЖаҳон Соғликни сақлаш ташкилоти огоҳлантиришича, вирус Жанубий, Марказий ва Шимолий Америкада 3 миллиондан 4 миллионгача инсонга юқиши мумкин.\nБразилияда Зика вирусини юқтирган оналардан 4 мингдан ортиқ мияси кичик чақалоқлар дунёга келган.\nБразилияда илк бор вирус 2015 йил майида аниқланган.\nЖССТ ҳисоб-китобларига кўра, ҳозирги пайтда бу мамлакатда Зика вирусини қарийб 1,4 миллион инсон юқтирган.\nАллақачон минтақадаги 20 мамлакатда бу хасталик тарқалиб улгурган.\nАсосан чивинлардан юқадиган вирус Ернинг Ғарбий ярим шарида катта тезлик билан тарқалмоқда, айрим мутахассислар бу вазиятни пандемиянинг бошланиши деб ҳам атамоқдалар.\nЗика вируси ҳаммадан ҳам кўра кўпроқ ҳомиладор аёлга таҳдид пайдо қилади.\nЗика вирусини юқтирган бўлажак онанинг ҳомиласида микроцефалияни келтириб чиқариши мумкин.\nМикроцефалия эса чақалоқнинг мияси ва боши кичрайишига олиб келади.\nЖССТ раҳбари Маргарет Чан сўзларига кўра, Зика вируси билан туғилишидан неврологик хасталик билан туғилган чақалоқлар хасталиги ўртасида боғлиқлик ҳам бўлиши мумкин.\nХусусан, қисқа фалажга сабаб бўладиган Гийена-Барре синдроми ҳам Зика вируси билан боғлиқ бўлиши мумкинлиги айтилмоқда.\nЗика вируси ҳақида расмларда\nЗика вируси туфайли болалар кичик мия билан туғилмоқда


Ғарб шимол сари бормоқчи, бироқ жойлар Россия томонидан эгаллаб бўлинган - 10.11.2021, Sputnik Ўзбекистон\nҒарб матбуоти Россия қутб минтақасини ўзлаштиришда мисли кўрилмаган даражада илгарилаб кетгани ҳақида мақолалар билан тўлиб тошган. 10.11.2021, Sputnik Ўзбекистон\nТОШКЕНТ, 10 ноя – Sputnik. Мақолалар муаллифлари Россия тараққиётини АҚШнинг ҳозирги вазияти билан таққослашмоқда ва ҳатто шама қилмасдан, балки очиқчасига русларнинг Қутб ортидаги совуқ сувлардаги кейинги мустаҳкамланишига йўл қўймасликни талаб қилишмоқда.Ғарбнинг кенг оммасига қатор рўй берган фактларни етказишмоқда. Масалан, руслар жадал Мурманск – Владивосток трансарктик сувости оптик толали алоқа линияси лойиҳасини амалга оширишмоқда.“Қутб экспресси” номини олган узунлиги 12,5 минг километрли юқори тезликдаги магистраль 2026 йилга келиб Мурманск вилоятидаги Териберк посёлкасини Узоқ Шарқдаги Владивосток порти билан боғлайди ва нафақат барқарор замонавий алоқани таъминлайди, балки олисдаги минтақаларни яқинроқ қилади.Ва бу алоҳида лойиҳа эмас, балки 890 миллион долларлик Шимолий денгиз йўлини (ШДЙ) ривожлантиришнинг давлат лойиҳасининг бир қисмидир. Лойиҳа қиймати ҳатто жуда бадавлат мамлакатлар учун ҳам салмоқли.Хорижлик таҳлилчилар Ғарб жамоаси учун ёқимсиз бўлган яна бир фактга эътибор қаратишмоқда. Россия Арктика вилоятларида икки ярим миллион аҳоли яшамоқда – ва бу жами Арктика аҳолисининг ярми. Яъни қутбда яшаётган ҳар бир иккинчи киши – рус.Ғарбни Кремлнинг ҳарбий машинаси ҳам чўчитмоқда.Маълум қилинишича, Шимолий флот таркибига “Белгород” К-329 нодир атом сувости кемаси киритилган. Россия денгизчилари Арктикада “Посейдон” атом торпедасини синовдан ўтказишмоқда. Мурманскда янги ҳарбий база қурилган. Ҳар йили ФХХ Чегара хизматининг денгиз қисмлари таркибига янги қўриқловчи кемалар киритилмоқда.Алоҳида бош оғриғи – Россия музёрар флотининг жадал ривожланаётгани. Аллақачон қирқдан ортиқ кемалар сафда шай турибди, учтаси қурилмоқда, келгуси ўн йилда Москва яна камида ўнта музёрар қуришни мўлжалламоқда.Бу рақамлар янада ғазабни келтиради, зеро АҚШ қуролланишида иккита ўхшаш кема Polar Star ва Healy бор, холос. Боз устига биринчиси аллақачон ўзининг 30 йиллик юбилейини нишонлаб бўлди ва эгизак акаси Polar Sea᾽дан ечиб олинадиган эҳтиёт қисмлари ҳисобига яшаб келяпти.Иккинчи – умуман музёрар эмас, муз таснифидаги кемадир. Унда ўтган йили августида симларнинг қисқа туташуви сабаб кучли ёнғин рўй берганди.Музёрарлар ўртасида мувозанат йўқлиги кўплар учун ёқимсиз бўлган фактларни кўрсатиб қўяди. Ҳамма муаммоларни ҳам доллар ишлаб чиқарувчи машина ишга тушириб ҳал қилиб бўлмайди. Дональд Трамп Polar Security Cutter лойиҳаси доирасида бюджетдан янги музёрарлар ишлаб чиқиш ва қуриш учун мисли кўрилмаган 1,2 триллион доллар ажратганди.2024 йилда янгигина америка музёрарлари денгиз синовига чиқиши кўзда тутилганди, бироқ ҳозир бу мавзу борасида бирор бир янгилик топишнинг шунчалик имкони йўқ.Лекин энг катта хавотирни бошқа нарса келтириб чиқармоқда.Россия қутб сувларида кенг кўламли геологик разведкани ишга туширмоқда. Август охирида “Бавенит” илмий-тадқиқот кемаси Лаптевлар денгизининг илгари текширилмаган ҳудудларида разведка бурғулаш ишларини олиб борди.“Бавенит” чуқурлиги 30 метргача қудуқларда тупроқнинг геотехник тадқиқотларини бажаришга қодир. Кенг майдонларларда қидириш ишларини ўтказа олади. Бу Карск денгизи (Шимолий Ердан жанубий-ғарбда), Лаптевлар денгизи (Ляховский оролларидан ғарброқ ва шимолроқда) ва шартли раившда Врангель оролидан ажратилган Шарқи-Сибир ва Чукотка денгизларидаги участкалар.Бир вақтнинг ўзида худди шу маршрутга бошқа илмий кема чиқди – “Академик Лазарев”.Шу ерда асосий нарсага ўтамиз.Ҳар қандай глобал жараёнларни ҳеч қачон ягона воқеалар юзасидан баҳолаш мумкин эмас. Бу ҳис қилиш доирасини қисқартиради ва тўлиқ картина ва воқеалар суръатини кўришга имкон бермайди.ОАВлар нима ҳақида гапираётганини чуқурроқ англаш учун яқиндаги Глазгодаги иқлим саммити бошланишидан олдин европалик амалдорлар тайёр, яъни анча олдин тайёрлаб қўйилган Арктикада геолоразведка ва қазиб олишни тўлиқ тақиқлаш дастурини эълон қилишганини эсга олиш зарур.Литванинг Европа комиссиясидаги вакили Виргиниюс Синкявичюс (Virginijus Sinkevičius) аллақандай “Арктика стратегиясини” тақдим этди. У Европанинг Арктикадаги барча иқлимий жараёнларга аралашиши ҳамда кейинги разведка ва углеводородларини қазиб олишга тўлиқ мораторий жорий этишни назарда тутади.Стратегия арктик мамлакатлар томонидан нефть-газ шельфга бўлган ҳар қандай ҳудудий даъвосидан воз кечишни кўзда тутади. Қизиғи шундаки, санаб ўтилган мамлакатлар орасида АҚШ йўқ, аммо Россия, Канада ва Дания ёдга олинган. Чиндан ҳам, мисли кўрилмаган тасодиф.Бироқ европалик экология ҳимоячиларининг қизиқиши доирасига нафақат нефть ва газ киради. Биринчи босқичда Еврокомиссия Гренландияда ўз ваколатхонасини очмоқчи. Унинг ерсоти бойликлари, масалан, уранга бой.Европалик амалдорларларнинг шунчалик зўр бериб қилган саъй-ҳаракатларидан кейин, “Бавенит” ва “Академик Лазарев” совуқ денгизлар ҳудудига разведкага кетаётган пайтда, Россия президентининг Глазгода бўлмагани Вашингтонни шунчалик жаҳлини чиқарганига ажабланмай бўладими.Норвегия бош вазири Йонас Гар Стере (Jonas Gahr Støre) “Арктика стратегиясини” кескин танқид қилди.Сиёсатчи Норвегия Россиядан кейин Европага газ етказиб берадиган иккинчи етказиб берувчи эканини айтди. Мораторий жорий этилган тақдирда энергетика ресурслари етказиб берилиши ишончилигини кафолатлашдан бош тортади. Қолаверса, у ЕИ мамлакатларига “яшил ўтишга” ёрдам бермайди.Шунингдек, Осло Миллий пенсия жамғармасини хавф остига қўйишга қатъиян қарши. Унинг мажмуа активлари 1,4 триллион долларга баҳоланадии ва айнан табиий газ ва нефть маҳсулотлари савдосидан тушган фойда билан тўлдирилади.Михайло Ломоносовнинг ишончи комил эдики, Россия бойликлари Сибирь билан ортиб боради, биз ишонч билан қайд этишимиз мумкинки: табиий бойликлар учун кураш ҳали олдинда ва у Арктикада бўлиб ўтади.У ерда Россия қанчалик кўп нарсага эришса, шунчалик баралла ундан ҳарбий базаларини ёпишни, портларга илмий кемаларни қайтаришни ва музёрарлар қурилишини тўхтатишни талаб қилишади.\nевропа, газ, ғарб, россия\n18:11 10.11.2021 (янгиланди: 18:13 10.11.2021)\n© Sputnik / Валерий Мельников / Фотобанкка ўтишАтомный ледокол "Ямал"\nҒарб матбуоти Россия қутб минтақасини ўзлаштиришда мисли кўрилмаган даражада илгарилаб кетгани ҳақида мақолалар билан тўлиб тошган.\nТОШКЕНТ, 10 ноя – Sputnik. Мақолалар муаллифлари Россия тараққиётини АҚШнинг ҳозирги вазияти билан таққослашмоқда ва ҳатто шама қилмасдан, балки очиқчасига русларнинг Қутб ортидаги совуқ сувлардаги кейинги мустаҳкамланишига йўл қўймасликни талаб қилишмоқда.\nҒарбнинг кенг оммасига қатор рўй берган фактларни етказишмоқда. Масалан, руслар жадал Мурманск – Владивосток трансарктик сувости оптик толали алоқа линияси лойиҳасини амалга оширишмоқда.\n“Қутб экспресси” номини олган узунлиги 12,5 минг километрли юқори тезликдаги магистраль 2026 йилга келиб Мурманск вилоятидаги Териберк посёлкасини Узоқ Шарқдаги Владивосток порти билан боғлайди ва нафақат барқарор замонавий алоқани таъминлайди, балки олисдаги минтақаларни яқинроқ қилади.\nВа бу алоҳида лойиҳа эмас, балки 890 миллион долларлик Шимолий денгиз йўлини (ШДЙ) ривожлантиришнинг давлат лойиҳасининг бир қисмидир. Лойиҳа қиймати ҳатто жуда бадавлат мамлакатлар учун ҳам салмоқли.\n9 Ноябр, 16:19\nХорижлик таҳлилчилар Ғарб жамоаси учун ёқимсиз бўлган яна бир фактга эътибор қаратишмоқда. Россия Арктика вилоятларида икки ярим миллион аҳоли яшамоқда – ва бу жами Арктика аҳолисининг ярми. Яъни қутбда яшаётган ҳар бир иккинчи киши – рус.\nҒарбни Кремлнинг ҳарбий машинаси ҳам чўчитмоқда.\nМаълум қилинишича, Шимолий флот таркибига “Белгород” К-329 нодир атом сувости кемаси киритилган. Россия денгизчилари Арктикада “Посейдон” атом торпедасини синовдан ўтказишмоқда. Мурманскда янги ҳарбий база қурилган. Ҳар йили ФХХ Чегара хизматининг денгиз қисмлари таркибига янги қўриқловчи кемалар киритилмоқда.\nАлоҳида бош оғриғи – Россия музёрар флотининг жадал ривожланаётгани. Аллақачон қирқдан ортиқ кемалар сафда шай турибди, учтаси қурилмоқда, келгуси ўн йилда Москва яна камида ўнта музёрар қуришни мўлжалламоқда.\nБу рақамлар янада ғазабни келтиради, зеро АҚШ қуролланишида иккита ўхшаш кема Polar Star ва Healy бор, холос. Боз устига биринчиси аллақачон ўзининг 30 йиллик юбилейини нишонлаб бўлди ва эгизак акаси Polar Sea᾽дан ечиб олинадиган эҳтиёт қисмлари ҳисобига яшаб келяпти.\nИккинчи – умуман музёрар эмас, муз таснифидаги кемадир. Унда ўтган йили августида симларнинг қисқа туташуви сабаб кучли ёнғин рўй берганди.\nМузёрарлар ўртасида мувозанат йўқлиги кўплар учун ёқимсиз бўлган фактларни кўрсатиб қўяди. Ҳамма муаммоларни ҳам доллар ишлаб чиқарувчи машина ишга тушириб ҳал қилиб бўлмайди. Дональд Трамп Polar Security Cutter лойиҳаси доирасида бюджетдан янги музёрарлар ишлаб чиқиш ва қуриш учун мисли кўрилмаган 1,2 триллион доллар ажратганди.\n2024 йилда янгигина америка музёрарлари денгиз синовига чиқиши кўзда тутилганди, бироқ ҳозир бу мавзу борасида бирор бир янгилик топишнинг шунчалик имкони йўқ.\nЛекин энг катта хавотирни бошқа нарса келтириб чиқармоқда.\nРоссия қутб сувларида кенг кўламли геологик разведкани ишга туширмоқда. Август охирида “Бавенит” илмий-тадқиқот кемаси Лаптевлар денгизининг илгари текширилмаган ҳудудларида разведка бурғулаш ишларини олиб борди.\n“Бавенит” чуқурлиги 30 метргача қудуқларда тупроқнинг геотехник тадқиқотларини бажаришга қодир. Кенг майдонларларда қидириш ишларини ўтказа олади. Бу Карск денгизи (Шимолий Ердан жанубий-ғарбда), Лаптевлар денгизи (Ляховский оролларидан ғарброқ ва шимолроқда) ва шартли раившда Врангель оролидан ажратилган Шарқи-Сибир ва Чукотка денгизларидаги участкалар.\nБир вақтнинг ўзида худди шу маршрутга бошқа илмий кема чиқди – “Академик Лазарев”.\nШу ерда асосий нарсага ўтамиз.\nҲар қандай глобал жараёнларни ҳеч қачон ягона воқеалар юзасидан баҳолаш мумкин эмас. Бу ҳис қилиш доирасини қисқартиради ва тўлиқ картина ва воқеалар суръатини кўришга имкон бермайди.\nОАВлар нима ҳақида гапираётганини чуқурроқ англаш учун яқиндаги Глазгодаги иқлим саммити бошланишидан олдин европалик амалдорлар тайёр, яъни анча олдин тайёрлаб қўйилган Арктикада геолоразведка ва қазиб олишни тўлиқ тақиқлаш дастурини эълон қилишганини эсга олиш зарур.\nЛитванинг Европа комиссиясидаги вакили Виргиниюс Синкявичюс (Virginijus Sinkevičius) аллақандай “Арктика стратегиясини” тақдим этди. У Европанинг Арктикадаги барча иқлимий жараёнларга аралашиши ҳамда кейинги разведка ва углеводородларини қазиб олишга тўлиқ мораторий жорий этишни назарда тутади.\nСтратегия арктик мамлакатлар томонидан нефть-газ шельфга бўлган ҳар қандай ҳудудий даъвосидан воз кечишни кўзда тутади. Қизиғи шундаки, санаб ўтилган мамлакатлар орасида АҚШ йўқ, аммо Россия, Канада ва Дания ёдга олинган. Чиндан ҳам, мисли кўрилмаган тасодиф.\nБироқ европалик экология ҳимоячиларининг қизиқиши доирасига нафақат нефть ва газ киради. Биринчи босқичда Еврокомиссия Гренландияда ўз ваколатхонасини очмоқчи. Унинг ерсоти бойликлари, масалан, уранга бой.\nЕвропалик амалдорларларнинг шунчалик зўр бериб қилган саъй-ҳаракатларидан кейин, “Бавенит” ва “Академик Лазарев” совуқ денгизлар ҳудудига разведкага кетаётган пайтда, Россия президентининг Глазгода бўлмагани Вашингтонни шунчалик жаҳлини чиқарганига ажабланмай бўладими.\nНорвегия бош вазири Йонас Гар Стере (Jonas Gahr Støre) “Арктика стратегиясини” кескин танқид қилди.\nСиёсатчи Норвегия Россиядан кейин Европага газ етказиб берадиган иккинчи етказиб берувчи эканини айтди. Мораторий жорий этилган тақдирда энергетика ресурслари етказиб берилиши ишончилигини кафолатлашдан бош тортади. Қолаверса, у ЕИ мамлакатларига “яшил ўтишга” ёрдам бермайди.\nШунингдек, Осло Миллий пенсия жамғармасини хавф остига қўйишга қатъиян қарши. Унинг мажмуа активлари 1,4 триллион долларга баҳоланадии ва айнан табиий газ ва нефть маҳсулотлари савдосидан тушган фойда билан тўлдирилади.\nМихайло Ломоносовнинг ишончи комил эдики, Россия бойликлари Сибирь билан ортиб боради, биз ишонч билан қайд этишимиз мумкинки: табиий бойликлар учун кураш ҳали олдинда ва у Арктикада бўлиб ўтади.\nУ ерда Россия қанчалик кўп нарсага эришса, шунчалик баралла ундан ҳарбий базаларини ёпишни, портларга илмий кемаларни қайтаришни ва музёрарлар қурилишини тўхтатишни талаб қилишади.


Азиз Несин (1915-1995; Туркия) | www.ziyouz.uz\nБош саҳифа Жаҳон насри онлайн антологияси Азиз Несин (1915-1995; Туркия)\nРубрика: Азиз Несин (1915-1995; Туркия)\nАзиз Несин. Назокату нафосат (ҳикоя)\nЧоп этилган 01.09.2019 04.09.2019 МуаллифZiyouz.uz\nСтол тагидан муқоваси кўк, мўъжазгина, усти зарҳал ён дафтарча топиб олдим. Кимники бўлди экан, деган хаёлда ичини очдим. Ия, бу нимаси? Дафтарчанинг биринчи бетига баобрў бир кишининг, жуда ҳам баобрў кишининг турар жойи, телефон номери ёзиб қўйилган. Қани, бу ёғини давоми…\nШакарпазликда бобомнинг олдига тушадиган одам бўлмаган экан. Отам раҳматлик серғайрат одам бўлганидан дўкон очиб, қандолатфурушлик қила бошлабди. Ёнимиздаги мискар анча бемаънироқ экан, келган харидорларнинг эшагини тўғри дўконимизнинг олдига боғлатаверибди. Буни кўриб отамнинг жаҳли чиқибдида, мискарлик ҳунарини ҳам ўрганиб олибди. Унга давоми…\nРоса ҳолдан тойганман. Толеим пастга ўхшайди, қаерга иш сўраб бормайин, йўқ, деган жавобни оламан. Аҳволинг ночор бўлганидан кейин мияга ҳар хил бўлар-бўлмас фикрлар келавераркан. Ўзим Мачкадан Дўлмабоғча томонга қараб кетяпману, етти ухлаб тушга кирмайдиган хаёллар оғушидаман. Бир пайт қарасам, стадионнинг давоми…\nБиз олий ҳунар мактабида ўқиймиз. Ичимизда энг ёши йигирма учга чиққан. Мактабимизга янги директор тайинланганига икки ой бўлди. У ишни олдинги директор нималар қилганини ўрганишдан бошлади. Буни қарангки, олдинги директор анчагина ишлар қилиб қўйган экан. У мактаб ертўласини бир ярим давоми…\nСаломат трикотаж фабрикасига дарвозабонликка кириб, саксон лира ойлик оладиган бўлди. У бунака маош бир киши у ёқда турсин, чорак кишига ҳам етмаслигини била туриб, шундай қилди, чунки у ўзининг ишчанлигига, уддабуронлигига ишонарди. Ахир унинг бу қобилияти бир кун эмас, бир давоми…\nИстамбул радиоси эшиттиришларини тугатди. Шу кеча икки ҳикоя билан бир фельетонни қўлдан чиқаришим керак, бунинг устига, аллақайси бир журналнинг саволларига жавоб тузиб чиқишим зарур. Бу нарсаларнинг ҳаммаси эрталабгача битиши шарт. Аммо ишнинг мазаси бўлмай турибди — фақат биттагина ҳикояни ёзолдим, давоми…\nЧоп этилган 01.08.2018 16.01.2019 МуаллифZiyouz.uz\nКадикўйда Бўстонжи томонга қатнайдиган трамвайнинг охирги вагонига бир амаллаб чиқиб олдим. Вагоннинг орқа томонидаги майдончада саккиз киши тиқилишиб кетяпмиз. Оёғига кигиз маҳси билан калиш, бошига йиртиқ шапка кийиб олган бир мўйсафид қўлидаги тўрвани орқа томондаги ойнакка қўйди. Шапка кийган ўрта давоми…\nАзиз Несин. Шармандий қачон туғилган? (ҳикоя)\nЧоп этилган 16.01.2018 16.01.2019 МуаллифZiyouz.uz\n— Қурмағурнинг ўзиям жуда катта олим-да. — Нима, бирорта зўрроқ кашфиёт қилганми? — Шу ҳам савол бўлдими? Шуни сўраб ўтирганингизга ҳайронман. Авомни авом десак, туппа-тузук зиёлиларимиз ҳам илму фанга қизиқмас экан-да. Бу олим адабиёт тарихига оид китобларда шу вақтга қадар давоми…\nАзиз Несин. Оркестр одам (ҳикоя)\nДунёда шундай одамлар борки, уларнинг ҳар бир бармоғида биттадан ҳунар бўлади. Бизга ўхшаш мулла қуруқларнинг бўлса ўнта бармоғида ўнта тирноқдан бошқа нарсаси йўқ. Дарвоқе, менинг қўлимдан ҳам бир ҳунар келади: одам кўп жойга тушиб қолсам, дарров қўлимни ишга солиб, атрофимдаги давоми…\nАзиз Несин. Айиқнинг ташаккури (ҳикоя)\nАзиз Несин. Алифбенинг биринчи ҳарфи (ҳикоя)\nАзиз Несин. Асабий одам (ҳикоя)\nАзиз Несин. Афсуски иложи йўқ (ҳикоя)\nАзиз Несин. Безовта бўлманг (ҳикоя)\nАзиз Несин. Биз ойга учамиз (ҳажвия)\nАзиз Несин. Биз у ерга бормаймиз (ҳикоя)\nАзиз Несин. Бизда врач бўла оласанми? (ҳажвия)\nАзиз Несин. Бола нега йиғлади (ҳажвия)\nАзиз Несин. Болалар қаёқдан пайдо бўлади? (ҳажвия)\nАзиз Несин. Борига барака (ҳажвия)\nАзиз Несин. Ғаройиб болалар (роман)\nАзиз Несин. Дарди бедаво (ҳикоя)\nАзиз Несин. Даъводан кечасизми? (ҳикоя)\nАзиз Несин. Денгиз оёқ остида (ҳикоя)\nАзиз Несин. Жўр овоз бўлиб (ҳикоя)\nАзиз Несин. Ибратли тасодиф (ҳикоя)\nАзиз Несин. Идол Брански (ҳикоя)\nАзиз Несин. Ишчан аёл (ҳажвия)\nАзиз Несин. Калтаксиз туролмайман (ҳикоя)\nАзиз Несин. Қарғалар сайлаган подшоҳ (ҳикоя)\nАзиз Несин. Мушт кетди (ҳикоя)\nАзиз Несин. Ноёб микроб (ҳикоя)\nАзиз Несин. Нозик барометр (ҳикоя)\nАзиз Несин. Одам қандай ақлдан озади? (ҳажвия)\nАзиз Несин. Она тарбияси (ҳикоя)\nАзиз Несин. Пашшалар бўлмасайди... (ҳажвия)\nАзиз Несин. Пулимга яраша ер беринг (ҳикоя)\nАзиз Несин. Сигарет қутисидаги арз-додлар (ҳикоя)\nАзиз Несин. Тарбиям йўл қўймайди (ҳажвия)\nАзиз Несин. Тилингни тий! (ҳажвия)\nАзиз Несин. Томдаги жинни (ҳикоя)\nАзиз Несин. Тулки овлаган айиқ (ҳикоя)\nАзиз Несин. Ўзинг айбдорсан (ҳажвия)\nАзиз Несин. Фарзанд (ҳикоя)\nАзиз Несин. Халоскор ит (ҳикоя)\nАзиз Несин. Хилватгоҳ (ҳикоя)\nАзиз Несин. Хотин киши бўлганимда-ю... (ҳикоя)\nАзиз Несин. Хотиржам бўлинг, хотиржам! (ҳикоя)\nАзиз Несин. Ҳазилкаш одамлар (ҳикоя)\nАзиз Несин. Ҳар каллада ҳар хаёл (ҳажвия)\nАзиз Несин. Чегара устидаги уй (ҳикоя)\nАзиз Несин. Чумчуқ ови (ҳикоя)\nАзиз Несин. Шафқатли ит (ҳикоя)\nАзиз Несин. Шукур қилсанг арзийди (ҳикоя)\nАзиз Несин. Эсини киргизиб қўйди (ҳажвия)\nАзиз Несин. Яшасин қашшоқлик! (ҳикоя)


10:48 / 26.05.2021\nИсроил ва Фаластин можароси\nЯқин Шарқ май ойи ўрталарида Фаластин-Исроил можаросининг 2014 йилдан кейинги энг авж палласини бошдан кечирмоқда.\nАҚШ Конгрессидаги демократ Илҳан Умар Исроилни ҲАМАС ва «Толибон»га менгзади\nИсроил мўйна сотилишини тақиқлаган биринчи давлатга айланди\n«Ягона давлат – ягона тизим» дастури. Фаластин давлатчилигига таҳдид янада кучайдими?\n21:01 / 07.06.2021\nҚадимий ҳудуднинг янги даврдаги муаммолари. Нега ҳануз Фаластин давлати ташкил этилмаган?


Австралиялик гўзал жамоасини уялтириб қўйди\n3 январь, 2017, 21:36\nАвстралияда давом этаётган теннис бўйича Хопман кубогининг "В" гуруҳида иккинчи тур учрашувлари якунланди.\nУнда дастлабки турда ғалаба қозонган АҚШ ва Испания, дастлабки беллашувларни бой берган Австралия ва Чехия жамоалари ўзаро куч синашди.\nКўпчиликнинг эътибори Хопмани кубогининг амалдаги чемпионлари - австралиялик Дарья Гаврилова ва Ник Кирьос ўйинига қаратилди. Бу икки тенисчи дастлабки учрашувни бой бергани боис мухлису мутахассислар иккинчи турда улардан ғалаба кутганди.\nБаҳс ҳам мезбонлар учун омадли бошланиб, Ник Кирьос чехиялик Адам Павлашекни 7:5, 6:4 ҳисобида мағлуб этди. Бироқ, Дарья Гаврилова кутилмаганда Люция Градецкага 6:4, 4:6, 4:6 ҳисобида ютқазди. Жуфтликлар баҳсида эса Адам ва Люция рақибларидан 3:4, 4;3, 4;2 ҳисобида устун келди ва баҳсда зафар қучди - 2:1.\nКетма-кет икки учрашувда ютқазган Дарья Гаврилова ва Ник Кирьос гуруҳ беллашувлари якунланмасдан плей оффга чиқолмаслиги аниқ бўлди.\nГуруҳ фаворитлари баҳсида эса америкалик ракетка усталари Испания жамоасига ҳеч қандай имконият қолдирмади ва иккита ғалаба билан якка пешқадамга айланди.\nУчрашув натижалари қуйидагича бўлди:\nАҚШ – Испания – 3:0\nКоко Вандевеге (АҚШ) – Лара Арруабаррена (Испания) – 6:2, 6:4\nЖек Сок (АҚШ) – Фелисиано Лопес (Испания) – 3:6, 6:2, 6:3\nКоко Вандевеге ва Жек Сок – Лара Арруабаррена ва Фелисиано Лопес – 4:3 (3), 3:4 (2), 4:3 (2).


03:29 / 25.11.2018 | Abduqodir | 1242\nАссалому алайкум! Биз хунармандмиз, хар хил холатларга дуч келамиз. Килентлар заколат бериб эртасига заколатимни қайтариб беринг деб баъзи бир холатларни тушинтиришади. Биз баъзи бир холатларда заколатни ишлатиб қўйган бўламиз, шунака холатда қайтариб беришимиз керакми? Ўша куни ёки бир хафта ўн кунда келинг дейишга хаққимиз борми? Маълим миқдорини ушлаб қоламиз дейди шеригим, килент хозир килиб берасан деб туриб олади. Шеригим хохлаган пайтимда бераман дейди. Килент заколат бергандан кейин у пул мани пулим бўлади дейди, хохлаган жойга ишлатаман дейди. Шунақа ҳолатларга нима қилсак бўлади?\nالْإِقَالَةُ فَسْخٌ فِي حَقِّ الْمُتَعَاقِدَيْنِ، فَتَبْطُلُ بَعْدَ وِلَادَةِ الْمَبِيعَةِ، وَبَيْعٌ فِي حَقِّ الثَّالِثِ، فَيَجِبُ بِهَا الشُّفْعَةُ وَصَحَّتْ بِمِثْلِ الثَّمَنِ الْأَوَّلِ، وَإِنْ شَرَطَ غَيْرَ جِنْسِهِ، أَوْ أَكْثَرَ مِنْهُ، وَكَذَا الْأَقَلَّ، إِلَّا إِذَا تَعَيَّبَ وَلَمْ يَمْنَعْهَا هَلَاكُ الثَّمَنِ بَلْ هَلَاكُ الْمَبِيعِ، وَهَلَاكُ بَعْضِهِ يَمْنَعُ بِقَدْرِهِ\nИқола икки шартномачининг ҳақларида шартномани бузишдир. У сотилган нарсанинг туғиши билан ботил бўлади. Иқола учинчи шахс ҳақида савдо ҳисобланади ва у ила шуфъа вожиб бўлади. Иқола аввалги нарх мислининг эвазига бўлса, тўғри бўлади, гарчи бошқа жинсни ёки ундан кўп ёхуд озни шарт қилса ҳам. Савдо молига айб етган бўлса, бундан мустасно. Эвазнинг эмас, сотилган нарсанинг ҳалок бўлиши иқолани ман қилади. Молнинг баъзисининг ҳалок бўлиши ўшанинг миқдоричасини ман қилади.\n«Иқола» сўзи арабча бўлиб, луғатда «бўшатиш» деган маънони билдиради. Шаръий истилоҳда эса:\nИқола икки шартномачининг ҳақларида шартномани бузишдир.\nИқола никоҳ ақдидан бошқа барча ақдларда жорийдир. Аммо савдо ақдини бузишда кўпроқ ишлатилади. Бунда сотувчи ва харидор савдо тамом бўлганидан кейин уни бузишга келишадилар. Иқоланинг рукни ийжоб ва қабулдир. Иқола савдода иштирок этувчилардан бирининг «Мен савдони буздим», дейиши ва иккинчисининг «Рози бўлдим» ёки «Қабул қилдим», дейиши билан бўлади.\nИқола мандубдир. Унга далил қуйидаги ҳадиси шарифдир.\nعَنْ أَبِي هُرَيْرَةَ رَضِي اللهُ عَنْهُ، قَالَ قَالَ رَسُولُ اللهِ صَلَّى اللهُ عَلَيْهِ وَسَلَّمَ مَنْ أَقَالَ مُسْلِمًا أَقَالَهُ اللهُ عَثْرَتَهُ رَوَاهُ أَبُو دَاوُدَ وَابْنُ مَاجَهْ\n«Расулуллоҳ соллаллоҳу алайҳи васаллам: «Ким мусулмоннинг (савдодаги) қайтишини кечирса, Аллоҳ унинг қоқилишини кечиради», дедилар».\nБу ерда сотилган молини қайтариб олиб келган харидордан уни қабул қилиб олган савдогар назарда тутиляпти.\nУ сотилган нарсанинг туғиши билан ботил бўлади.\nСавдо моли ҳайвон бўлиб, у савдодан кейин харидорнинг қўлида турганда туғса, иқола қилиш имкони қолмайди. Чунки савдо молида қўшимча фойда пайдо бўлиши иқолага ўрин қолдирмайди.\nИқола учинчи шахс ҳақида савдо ҳисобланади ва у ила шуфъа вожиб бўлади.\n«Шуфъа» луғатда «қўшиш» деган маънони англатади.\nШариатда эса эски шерикка шериклик нарсани сотиб олиш имтиёзи мажбуран берилишини англатади.\nБир киши шериклик уйини шериги билан келишиб, сотди. Кейин харидор билан иқола қилиб, уйни ўзига қайтариб олмоқчи бўлди. Шунда учинчи шахс, яъни унинг шериги: «Иқолада ҳам мен билан маслаҳатлашишинг керак», дейишга ҳаққи бор.\nИқола аввалги нарх мислининг эвазига бўлса, тўғри бўлади, гарчи бошқа жинсни ёки ундан кўп ёхуд озни шарт қилса ҳам.\nСавдо дирҳамда бўлган эди. «Иқолани динор асосида қиламиз», деса бўлаверади. Аммо шарт қабул бўлмай, дирҳамларни қайтариш керак бўлади. Шунингдек, кўп ва ознинг шарт қилиниши ҳам ботил бўлади.\nСавдо молига айб етган бўлса, бундан мустасно.\nБу пайтда сотувчи аввалги нархдан озроғига қайтариб олса ҳам дуруст бўлади.\nЭвазнинг эмас, сотилган нарсанинг ҳалок бўлиши иқолани ман қилади.\nБунда сотувчи сотган молининг эвазига олган нарсани ишлатиб юбориши иқолани ман қилмайди. Лекин харидор сотиб олган мол ҳалок бўлса, иқола қилиш мумкин эмас.\nМолнинг баъзисининг ҳалок бўлиши ўшанинг миқдоричасини ман қилади.\nҚолгани иқола қилинади. Ҳалок бўлгани эмас. ("Кифоя" китобидан). Валлоҳу аълам!\nБамдодни вақти кириши\nГапдаги навбатни сотиш


Тожикистон ИШИДга қарши ислом коалициясига қўшилиш масаласини кўриб чиқмайди\n06:33 / 22.12.2015\nАввалроқ ОАВларда Озарбайжон ва Тожикистон Саудия Арабистони бошчилигидаги ислом коалициясига қўшилиш имконияти масаласини муҳокама қилаётганлари маълум қилинганди.\nБироқ Тожикистон расмий даражада ИШИДга қарши ислом коалициясига қўшилиш масаласини кўриб чиқмайди. Бу ҳақда ТАСС ахборот агентлиги мухбирига Остонага “Европа Иттифоқи-Марказий Осиё” давлатлари ташқи ишлар вазирлари учрашувида иштирок этиш учун келган Тожикистон ташқи ишлар вазири ўринбосари Парвиз Давлатзода маълум қилди.\n“Биз умуман бу масалани кўриб чиқмаймиз”, деб айтди Давлатзода.\nАввалроқ “Аш-Шарқ ал-Авсат” умумараб газетаси Озарбайжон ва Тожикистон ислом коалициясига қўшилишни кўриб чиқаётганини маълум қилган. Маълум қилинишича, Тожикистон президенти Эмомали Раҳмон январда Саудия Арабистонига ташриф буюради ва мамлакат қироли Салмон ибн Абдулазиз ал-Сауд билан учрашади. Хабарда таъкидланишича, томонлар террорчиликка қарши кураш соҳасидаги ҳамкорликни мустаҳкамлаш, хусусан Душанбенинг ислом ҳарбий блокида иштирок этиш имкониятини муҳокама қиладилар.


Гвардиола: «Реал» Чемпионлар Лигасида қандай ўйнашни билади»\n«Манчестер Сити» бош мураббийи Хосеп Гвардиола Чемпионлар Лигаси 1/8 финалидан ўрин олган «Реал»га қарши ўйин олдидан ўз фикрларини билдирди.\n«Биринчи ўйинда яхши натижага эришдик. Агар «Ман Сити» ушбу натижага қараса, олдинга боришимиз қийин бўлади. Устунлигимиз ҳақида кўп ўйлашнинг ҳожати йўқ. Бунинг афзаллигини биламиз.\n«Реал», «Бавария» ва «Барселона» каби жамоалар вазиятни ўзгартиришни билишади. «Реал» Чемпионлар Лигасига ўрганиб қолган ва бу турнирда қандай ўйнашни билади», – деб Гвардиоланинг сўзларини келтиради АS.\nМаълумот учун, «Манчестер Сити» – «Реал» баҳси 7 август куни бўлиб ўтади. Мадриддаги ўйинда «шаҳарликлар» 2:1 ҳисобида зафар қучишган.


1 август, 2017, 21:59\n“Локомотив” жамоаси ўринбосарлари бугун навбатдаги ўртоқлик учрашувида майдонга тушишди. Бу ҳақда клуб расмий сайти хабар бермоқда.\nЁш “темирйўлчилар”га Фарғонанинг “Истиқлол” жамоаси рақиблик қилди. Учрашув анчагина қизиқарли тарзда ўтди. “Локомотив” вакиллари ҳам, Биринчи Лига иштирокчилари ҳам рақибга имкон бермасликка уринишди. Якунда ўйин 2:2 ҳисобидаги дуранг билан тугади.


6 март, 2017, 09:26 1051\nБугундан эътиборан биз, ҳар ҳафта аввалида хорижда тўп сураётган легионерларимиз ҳақида маълумот бериб боришга қарор қилдик. Демак, бошладик.\nҲамюртимиз Виталий Денисов фаолият юритадиган “Локомотив” Россия Премьер лигасининг 18-турида “Крылья Советов” меҳмони бўлди ва 3–0 ҳисобида ғалаба қозонди. Виталий учрашувни тўлиқ ўтказди. Айни пайтда “Локо” ҳисобида18 учрашувдан сўнг 26 очко мавжуд ва улар турнир жадвалининг 9-поғонасида боришмоқда.\n“Оренбург”да тўп сурадиган Вадим Афонин ҳам 90 дақиқа ҳаракат қилган ўйинда унинг жамоаси 3–0 ҳисобида ғалаба қозонди. Мазкур ғалабадан сўнг эса оренбургликлар ўз очколари сонини 15 тага етказиб олишди ва 13-ўринга кўтарилишди.\nДубайнинг “Ал-Шабаб” клубида тўп суриб келаётган Азизбек Ҳайдаров 20-турда “Дибба”га қарши ўйинда тўлиқ 90 дақиқа ўйнади. Учрашув сўнггида “Шабаб” мағлубиятдан аранг қутулиб қолишга эришди. Айни вақтда Ҳайдаров жамоаси 25 очко билан турнир жадвалида 8-ўринда бормоқда.\nХусниддин Ғофуровнинг тўп сурадиган “Явор” жамоаси бу турда “Рад” клуби меҳмони бўлди ва сафарда 1–1 ҳисобида дуранг ўйнаб қайтди. Мазкур беллашувда Ғофуров заҳирада қолдирилган. Унинг клуби эса 33 очко билан турнир жадвалининг 8-поғонасида бормоқда.\nСанжар Турсунов фаолият юритаётган “Ал-Харитият” жамоаси Юлдузлар лигасининг 23-турида “Лехвия” клубини меҳмон қилди ва йирик – 0:3 ҳисобида имкониятни бой берди. Турсунов ўйинни тўлиқ ўтказди.\nТемурхўжа Абдухолиқов хамда Санжар Шоаҳмедовлар тўп сурадиган “Ал-Харитият” клуби эса “Ал-Гарафа” меҳмони бўлди ва сафардан 3–2 ҳисобидаги ғалаба билан қайтди. Э]тиборлиси ўйинни тўлиқ ўтказган Абдухолиқов иккинчи бўлим учун қўшиб берилган 5-дақиқада гол киритиб, жамоаси учун мухим бўлган 3 очкони келтирган эди. Айтганча, 28-дақиқада ҳам Темурхўжа гол киритганини айтиш ёддан кўтарилибди. Шоаҳмедов эса 73-дақиқада заҳирадан майдонга тушган.\nСардор Рашидовнинг “Ал-Жаиш”и эса Сато Минори тўп сурадиган “Ал-Муйдар” меҳмони бўлди ва Сейду Кейта хамда Сардор томонидан киритилган голлар эвазига сафардан иродали ғалаба билан қайтди. Ҳамюртимиз учрашувни тўлиқ ўтказди.\nАйни вақта Юлдузлар лигасида “Ал-Жаиш” 4-ўринни(45 очко), “Ал-Харитият” 10-ўринни(25 очко), “Ал-Сайлия” 9-ўринни(26 очко) эгаллаб турибди.\nФарход Тожиев ва Дилшод Шарофутдиновлар тўп сурадиган Суперлигада иштирок этувчи “Т-Тим” жамоаси меҳмонда “Келантан”га 2-4 ҳисобида имкониятни бой берди. Учрашувда ҳар иккалар ҳамюртимиз 90 дақиқа ҳаракат қилди. Тожиев жамоасининг иккинчи голига муаллифлик қилди.\nЖанубий Корея чемпионати 1-лигасига старт берилди. Шу йил ташкил топган “Ансан Гринерс” жамоаси сафида ўзбекистонлик Баҳодир Насимов тўп сурмоқда. Жамоа илк ўйинини “Даежеон Ситизен”га қарши ўтказди. Учрашувнинг 42-дақиқасида ҳамюртимиз гол урди ва жамоа тарихидаги биринчи голга муаллифлик қилди. Якунда Насимов жамоаси 2:1 ҳисобида зафар қучди ва 3 очкога эга бўлди.\nЯпония чемпионати 2-турида Фозил Мусаев тўп сураётган “Жубило Ивата” ўз майдонида “Вегалта Сенгай” клубига қарши баҳс олиб борди. Фозил Мусаев 90 дақиқада тўлиқ ўйнади, аммо жамоа 0:1 ҳисобида ютқазди. Дастлабки турда “Жубило Ивата” дуранг ўйнаганди. Айни вақтда жамоа 1 очко билан 18 жамоа орасида 14-поғонани эгаллаб туриди.\nХитой чемпионати 1-турида Одил Аҳмедов тўп сураётган “Шанхай СИПГ” жамоаси ўз майдонида Анзур Исмоилов ҳаракат қилаётган “Чанчунь Ятай” билан ўзаро баҳс олиб борди. Ўзбек дербиси бўлиши кутилган ўйинда Одил Аҳмедов жамоасининг хатто қайдномасига ҳам киритилмади. Шунга қарамай, шанхайликлар 5:1 ҳисобида зафар қучди. Анзур Исмоилов ўз жамоаси сафида 90 дақиқа тўлиқ ўйнади. “Шанхай СИПГ” ҳозирча биринчи ўринни банд қилиб олди.\nЭрон про-лигасида 23-тур ўйинлари бўлиб ўтди. Ҳамюртимиз Сервер Жепаров ўйнаётган "Сепахон" клуби ўз уйида "Зоб Аҳан"ни қабул қилди. Учрашувнинг 9-дақиқасида айнан Жепаров гол уриб ҳисобни очди. Бу футболчимиз учун "Сепахон" таркибидаги биринчи голи бўлди. "Зоб Аҳан" ОЧЛ-2017 гуруҳ босқичи доирасида "Бунёдкор" билан тўқнаш келади. "Сепахон" 31 очко билан мусобақа жадвалининг 8-поғонасида бормоқда.